Italija zainteresovana za OIE na Balkanu – AGRO VESTI by agronews.rs\nHome agro danas Italija zainteresovana za OIE na Balkanu\nOct 15, 2013 | agro danas, OIE, Životna sredina\t|\nNa dvodnevnoj međunarodnoj konferenciji “Tehnologije životne sredine i obnovljivi izvori energije na području Balkana”, koju je otvorio potpredsednik PKS-a, Raša Ristivojević, istaknuto je da Srbija od obnovljivih izvora ima najveći potencijal u biomasi.\nOn je italijanskim privrednicima predočio pogodnosti investiranja i poslovanja u slobodnim zonama u Srbiji, u kojima imaju povoljnosti koje pruža država, ali i lokalne samouprave, podsetivši da u njima već posluje mnogo italijanskih firmi.\nItalija je jedan od prva tri spoljnotrgovinska partnera Srbije u proteklih 20 godina, a 2013. zauzima ubedljivo prvo mesto, sa obimom razmene od oko tri milijarde dolara, naglasio je potpredsednik PKS-a.\nPoljoprivreda, drvna, tekstilna i automobilska industrija su sektori perspektivni za saradnju dve zemlje, rekao je Ristivojević, istakavši da već više od 600 italijanskih firmi radi u Srbiji.\nUkazujući na značaj sektora energetike za Italiju i celu EU, predstavnica italijanskog ministarstva privrede Ticijana Vekio, govorila je o italijanskom Zakonu 84, koji je pravni okvir za pomoć zemljama jugoistočne Evrope i kroz koji su u slobodnim zonama u Srbiji pomognuta dva projekta – u zoni Kruševac i rečnoj luci Novi Sad.\nCilj Zakona 84 je da podrži stabilnost i rekonstrukciju zemalja Balkana do njihovog prijema u EU, rekla je Vekio i izrazila uverenje da će Srbija pregovore o članstvu početi u januaru 2014. godine.\nOna je podsetila na velike italijanske investicije u energetski sektor Srbije, među kojima su rekonstrukcija Kolubare B, zajedničko ulaganje EPS i “Seći energije” u hidroelektrane.\nNa osnovu direktive 8 EU, urađen je i zajednički projekat sa Crnom Gorom, a ovogodišnje aktivnosti usmerene su prvenstveno na obnovljive izvore energije, rekla je Vekio.\nProjekat, u okviru koga je realizovana međunarodna konferencija u PKS-u, pokrenula je italijanska vlada na osnovu Zakona 84, s ciljem da podstakne razmenu znanja, zajednička ulaganja, investicije i druge oblike poslovne saradnje italijanskih kompanija sa preduzećima iz Srbije, Makedonije, BIH i Crne Gore.\nPredstavnica Ministarstva energetike, razvoja i zaštite životne sredine Tanja Stojanović upoznala je italijanske privrednike sa zakonskom regulativom Srbije u oblasti obnovljive izvore energije, podsetivši da je u toku javna rasprava o novoj Strategiji razvoja energetike do 2025.\nNacionalnim akcionim planom za obnovljive izvore enrgije predviđeno je dostizanje učešća “zelene” u ukupnoj proizvodnji eneregije od 27 odsto, što je ostvarivo, jer su potencijali obnovljivih izvora 5,6 miliona tona ekvivalenta nafte, od čega se koristi samo 35 odsto, rekla je Stojanović i ponovila da je najveći potencijal Srbije biomasa i hidroenergija.\nNa konferenciji učestvuju privrednici i predstavnici institucija iz Italije, među kojima su Metropoli (Specijalizovana Agencija Trgovinske komore Firence), agencije Aries (Trgovinska komora iz Trsta) i Promos (Trgovinska komora iz Milana), Regionalna razvojna agencija za regiju Centralna BiH – REZ, Regionalna razvojna agencija za severoistočnu BiH – NERDA, Privredna komora Crne Gore i Privredna komora Makedonije.\nMeđu učesnicima skupa su i predstavnici Netvork Global (Konzorcijum italijanskih trgovinskih komora) i Italijanskog instituta za spoljnu trgovinu ICE, organizatora posete italijanskih privrednika Beogradu.\nItalijanska delegacija će danas, kako je najavljeno, obići mnoge srpske kompanije.\nTags: italijaobnovljivi izvori energijeoieprivredna komora srbijezaštita životne sredine\nZbrinjavanje oko 1.200 tona opasnog otpada do kraja 2015.\nMinistarstvo poljoprivrede i zaštite životne sredine Srbije saopštilo je danas da će u toku 2015. godine biti zbrinuto oko 1.200 tona opasanog industrijskog otpada koji je uskladišten na lokacijama Prva iskra Barič i Eco gas mgs Šabac, kao i u još 10 preduzeća u restrukturiranju.\n“WindVision” kupio parcelu u Senti za izgradnju bioenergane\nKompanija ”WindVision“ nedavno je kupila zemljište u Senti na kojoj će biti izgrađena bioenergana za daljinsko grejanje Sente.\nNovi evropski plan za skladištenje ugljenika\nUspostavljanje evropskih centara za izdvajanje i skladištenje ugljen dioksida moglo bi da predstavlja najjevtiniji put do energije koja ne emituje mnogo ugljenika, kao i jedini način da neke industrije smanje emisiju štetnih gasova u atmosferu, smatraju predstavnici industrije i evropski zvaničnici.


Rajković: Želim da doprinesem napretku TSC-a!\n08/09/2021\tSport Ostavi komentar 255 Pregleda Izvor: mojabackatopola.rs\nSportski direktor TSC-a Mirko Jovanović rekao je da je klub izuzetno zadovoljan što se timu iz Bačke Topole pridružuje Rajković, izuzetno iskusan i kvalitetan štoper. „Naš klub je jako puno dobio njegovim dolaskom. Pored igračkih kvaliteta, sigurno i personalno, jer samom njegovom pojavom na terenu, na treninzima u svlačionici, on će doprineti razvoju igrača“, kazao je Jovanović.\nOn je izrazio uverenje da će i Rajkoviću prijati boravak u Bačkoj Topoli, da će zajedno provesti duže vreme i da će beležiti dobre rezultate.\nTSC se trenutno, posle sedam kola u Super ligi Srbije, nalazi na drugom mestu tabele sa 16 bodova iz pet pobeda i jednog remija, uz jedan poraz.


Svi u Rusiju, posle Makse, čekaju Ljaju, a još jedan Srbin ide u Moskvu! - Sportske.net\nSvi u Rusiju, posle Makse, čekaju Ljaju, a još jedan Srbin ide u Moskvu!\nMaksimović je novi član Spartaka. Sledeći bi trebalo da bude Ljajić, a evo i nove informacije vezane za još jednom povremenog reprezentativca Srbije.\nPosle osam godina ode Ljaja iz Italije!?Levante i Torino u klinču zbog LukićaOzil bi u Italiju, ali to će ga skupo koštati!Atletiko našao zamenu za Grizmana!Mihin naslednik bi vezistu Evertona\nPošto je Nikola Maksimović obukao dres šampiona Rusije, sada Spartak pregovara sa Torinom oko Adema Ljajića.\nNudili su 10 miliona evra, "Bikovi" traže dva više, čini se da razlika nije tolika da neće uslediti dogovor. Ljajić bi dobio veću platu, igrao bi sigurno, odlaskom Mihajlovića, Macari će verovatno mešati karte i Torino vidi priliku da napuni kasu na srpskog reprezentativcu.\nAli još jedan povremeni reprezentativac Srbije bi mogao ove zime u Rusiju.\nLazar Marković čeka novu pozajmicu, neće dobiti šansu u Liverpulu, čak ga neki mediji proglašavaju za jedno od najgorih pojačanja u istoriji.\nOn je bio na pozajmicama u Turskoj i u Halu i igrao dobro, pa su ovakvi komentari bezobrazni, tim pre što nije dobio priliku da igra u kontinuitetu.\n"Markec" ima dve ponude iz Rusije, jedna je od Spartaka, koji bi formirao trio naših fudbalera, a drugu od lidera Lokomotive sa kojom bi mogao da računa na titulu prvaka, "Železničari" imaju osam bodova prednosti u odnosu na Spartak i Zenit.\nVidećemo rasplet, a uz Markovića, klub bi trebalo da napusti i Staridž koji je u ovom trenutku najbliži Italiji...


Srbija ne može da utiče na odluku o referendumu\nPremijer Srbije Aleksandar Vučić izjavio je danas da Srbija ne može da učini ništa više povodom izjave predsednika Republike Srpske Milorada Dodika da ne odustaje od referenduma o sudu i tužilaštvu Bosne i Hercegovine, osim da ga još jednom zamoli da razmotri svoju odluku.\n„Obaveza Srbije je da čuva regionalni mir i stabilnost, i ja bih zamolio Dodika da još jedanput svoju odluku razmotri, to je jedino što mogu da učinim“, rekao je Vučić i naglasio da je to za njega najteže pitanje, teže od ekonomskih problema sa kojima je zemlja suočena.\nGovoreći o Danu žalosti povodom godišnjice Oluje, on je kazao da Srbiji niko ne može da zabrani za žali za proteranim, prognanim i nastradalim Srbima iz Hrvatske, kao i da ga ne interesuje održavanje parade u Hrvatskoj.\nUpitan o platformi o Kosovu koju je predložio predsednik Srbije Tomislav Nikolić, Vučić je odgovorio da je platformu video, ali da još o njoj nije razgovarao.\n„Nismo razgovarali, nastavićemo razgovore da vidimo kako stvari stoje u ustavno pravnom pogledu“, rekao je Vučić.


Azem Vlasi poručio Abazoviću: Ne sa crkveno-četničko-ruskom formacijom - Tutinske Novine\nBivši jugoslovenski političar Azem Vlasi je u razgovoru za Radiosarajevo.ba uputio poruku lideru URA-e Dritanu Abazoviću, koji bi mogao biti čovjek odluke poslije parlamentarnih izbora u Crnoj Gori.\n– On, kao sarajevski student, treba da zna kakvi su zločini na krilima četnčcke velikosrpske ideologije počinjeni prema Bošnjacima i drugim nesrbima u Bosni, kako je ubijano Sarajevo od četničkih snaga.Sarajevo u kojem je on poslije studirao. Trebalo bi da zna išta je t ista velikosrpska politika i ratna mašinerija uradila Albancima na Kosovu. Sa četničkom srpsko-ruskom opozicijom koja bi sada da preuzme vlast u Podgorici njega je zbližavala samo kritika i bespoštedni napadi na sadašnju vlast u Crnoj Gori – kazao je Vlasi za Radiosarajevo.ba.\nIpak, vjeruje da se Abazovićevi motivi razlikuju od prosrpskog i proruskog djela crnogorske opozcije ,te da “on to razumije”.\n– Nisu srpskoj opoziciji meta napada Milo Đukanović i vlast Crne Gore zato što je to, kako kažu,”kriminalna”,”mafijaška” vlast, niti je njihov cilj borba protiv korupcije i kriminala. Zar su im Srbija i Rusija uzor nekorumpirane, pravedne i čistunske vlasti kakvoj teže u Crnoj Gori? Oni su protiv ove vlasti jer su zapravo protiv Crne Gore kao nezavisne, suverene države, članice NATO-a, Crne Gore okrenute evropskim vrijednostima i integracijama. Abazović ponavlja da je on upravo za te vrijednosti – objašnjava Vlasi.\nPrema njegovim riječima, Abazović može imati kritički odnos prema dosadašnjem načinu obnašanja vlasti u Crnoj Gori.\n– Može izadržati takav kritički stav. No, opredijeljen za evropske integracije, on može prije imati mjesto u koaliciji sa DPS-om koja je, ipak, dobila najviše glasova, pa se boriti za bolju vlast u Crnoj Gori. Nisu nepoznate situacije u parlamentarnim demokratijama gdje ljuti politički protivnici nađu zajednički jezik i platformu za bolje vladanje državom. Mislim da bi Abazoviću prije bilo mjesto u koaliciji sa DPS-om ili čak čista obraza u opoziciji, nego sa onima sa kojima u osnovi ima suprotne ciljeve i težnje – kaže Vlasi, i poručuje:\n– I pored svega, ja ne mogu da povjerujem da Dritan Abazović može biti protiv interesa svojih Albanaca i države Crne Gore. Zar mu mogu biti važniji oni koji su na suprotnoj strani i koji bi ga odbacili čim im više ne bude trebao – zaključio je Vlasi.


CIRP - Centar za investicije i razvoj poduzetništva - Terenska istraživanja prioritetnih Natura 2000 tipova staništa\nTerenska istraživanja prioritetnih Natura 2000 tipova staništa\nU sklopu projekta „Prostorna identifikacija i biodiverzitet priroritetnih NATURA 2000 tipova staništa na području Parka prirode „Hutovo blato““ kojeg realizira Centar za investicije i razvoj poduzetništva (CIRP), a sufinancira Fond za zaštitu okoliša FBiH, na području Parka prirode Hutovo blato provode se terenska istraživanja priroritetnih NATURA 2000 tipova staništa sa pripadajućim vrstama flore i faune.\nTokom ove faze rada realizirana su terenska istraživanja u svrhu validacije podataka o stanišnim tipovima i grupama organizama na području Parka prirode Hutovo blato, prikupljenih tokom literaturne faze rada. Faza terenskih istraživanja je obuhvatila i istraživanja u oblasti stanja ekosistema i biljnih i životinjskih vrsta na odabranim lokacijama, sa posebnim fokusom na Deransko blato.\nTerenskim istraživanjima su izvršena i konkretno prikupljanje živog materijala u svrhu direktnog ocjenjivanja stanja i brojnosti populacija. To se posebno odnosi na grupe faunističkih organizama iz oblasti ihtiofaune, herpetofaune i ornitofaune koje su, na odabranim lokalitetima, analizirane tokom proljetne i ljetnje klimatološke sezone. Konkretnije, ihtiofauna je tokom navedenih sezona istraživana izlovaljavanjem korištenjem elektroagregata i ribarskih mreža.\nDodatno su istražene i vrste koje su pod različitim već postojećim oblicima zaštite u BiH i EU (endemske i ugrožene vrste). Svi uzorci su određeni korištenjem postojećih ključeva za vrste, te analizirani standardnim ihtiološkim metodama. Ptice su istraživane sezonski korištenjem video nadzora, vizualnim i audio promatranjem, snimanjem kamerama, s posebnim akcentom na ugrožene močvarne vrste (mali vranac, bukavac nebogled, patka njorka, patka glavata). Vodozemci i gmazovi su istraživani konkretnim praćenjem i promatranjem na terenu a pripadnost na nivou vrsta je određivana adekvatnim ključevima. Tokom terenskog rada kreirana je i adekvatna fotodokumentacija sa istraživanih terenskih lokaliteta.\nTokom anilitičko-sisntetske faze je izvršena sistematizacija, integrisanje podatkovne baze i definiranje finalnog sistematskog pregleda prema grupama organizama i tipovima staništa. Svi nalazi su uspoređeni s dosadašnjim istraživanjima, pri čemu je kao referentno stanje uzeto na nivou rezultata iz projekta LIFE iz 2000 godine, te niza pratećih realiziranih projekata koje su financirali GEF, WWF i Federalno ministarstvo okoliša i turizma. Analiza podataka je uključila i definiranje liste identificiranih vrsta flore i faune koji se nalaze na spisku crvenih lista flore, faune i gljiva u Federaciji BiH.\nMetoda sinteze korištena je u integraciji prikupljenih podataka i njihovu validaciju sa aspekta tačnosti. Ovaj metodološki aspekt rada predstavljao je osnovu za izradu integralne geobaze podataka te izradu adekvatnih GIS setova tematskih karata.


Nova obaveza upravnika zgrada: Jednom godišnje detaljno moraju da kontrolišu onaj deo koji je često u kvaru i nebezbedan - Telegraf.rs\nNova obaveza svih upravnika zgrada prema usvojenom Pravilniku o pregledima liftova u upotrebi, biće da organizuju pregled liftova jednom godišnje. Ovo je, kako kažu u Ministarstvu privrede trebalo i do sada da rade predsednici skupština stambene zgrade, ali se nije poštovalo. Posledica toga su dotrajali liftovi koji se stalno kvare i koji su vrlo nebezbedni za korišćenje.\n- Održavanje higijene u zajedničkim delovima zgrade koja sa nama ima potpisan ugovor za pružanje pomenute usluge, plaća se putem mesečnih uplatnica JKP "Infostan tehnologije" i iznosi 217,91 dinara na mesečnom nivou. U okviru ove usluge odžava se i higijena liftova, s tim što se horizontalne površine čiste jednom nedeljno, dok se pranje zidova lifta vrši jednom mesečno. Stambena zajednica može, a ne mora sa JP "Gradsko stambeno" zaključiti ugovor o održavanju higijene. Izbor je samih stanara da li će poverenje ukazati nama, ili nekoj drugoj od firmi koje postoje na tržištu - kažu u ovom javnom preduzeću.\nObaveze upravnika određene su Zakonom o stanovanju i održavanju zgrada, koji predviđa sledeće:\nProfesionalni upravnici dobijaju 300 dinara po stanu\nStefanović: Kad svi kažu NE nasilju, nasilnik će da oseti odbacivanje vršnjaka i prestaće to da radi (FOTO)\n"Nema veze što je 'ladno, bar će zima da ubije viruse": Konačno razrešen mit da li je ovakvo vreme kobno za bolesti\nNova opasna mafija hara Srbijom? Postoje organizovane grupe, ovo je najozbiljnija vrsta kriminala, tvrdi ministar (FOTO)\nCene dizela i benzina u Hrvatskoj znatno skočile


Nema primjedbi na nacrt zakona o osnivanju opštine Stanari | Palelive.com\nPočetna Regija Istočno Sarajevo Nema primjedbi na nacrt zakona o osnivanju opštine Stanari\nNema primjedbi na nacrt zakona o osnivanju opštine Stanari\nISTOČNO SARAJEVO – U Istočnom Sarajevu danas je održana javna rasprava o Nacrtu zakona o osnivanju opštine Stanari na kojoj nije bilo konkretnih primjedbi na ovo zakonsko rješenje.\nNa javnoj raspravi, koju je organizovala Služba predsjednika Republike Srpske, istaknuto je da se ovim zakonom uređuje osnivanje, područje, nadležnosti, organi, izbor organa i finansiranje opštine Stanari.\nGeneralni sekretar u kabinetu predsjednika Srpske Siniša Karan rekao je da na današnjoj javnoj raspravi nije bilo konkretnih primjedbi na ovaj nacrt zakona, ali da su se čule primjedbe na otvaranje mnogih drugih pitanja, kao što su izmjene Zakona o teritorijalnoj organizaciji Srpske, Izbornog zakona i Zakona o lokalnoj samoupravi.\nKaran kaže da su neke primjedbe išle i do promjene teritorijalne organizacije Srpske ili takozvanog trećeg stepena.\n„Mi imamo primjer trećeg stepena u Federaciji BiH što se pokazalo jako neuspješno“, rekao je Karan i dodao da je teritorijalna organizacije Srpske jako dobra i da postoje intencije da se ide na ostvarivanje svih onih mogućih oblika teritorijalne organizacije, gdje bi zaštita prava građana bila što efikasnija.\nKaran je naglasio da se stvara mogućnost da u budućnosti grad Doboj bude zajednica opština, kao što je slučaj u gradu Istočno Sarajevo.\nOn je podsjetio da su Stanari funkcionisali kao opština do 1960. godine.\nUkoliko ovaj zakon bude usvojen, kaže Karan, opština Stanari imaće oko 11.000 stanovnika, dok će budžet, na bazi procijenjenih parametara, iznositi oko pet miliona KM.\nKaran je podsjetio da se predsjedniku Srpske Miloradu Dodiku sa ovom inicijativom obratio Odbor za obnavljanje opštine Stanari, te da je dostavljen elaborat o opravdanosti formiranja opštine i obavljene druge proceduralne aktivnosti.\n„Predsjednik, kao ustavni predlagač zakona, iskoristio je to svoje ustavno pravo i u Narodnu skupštinu Republike Srpske uputio nacrta zakona o osnivanju opštine Stanari i nacrt zakona o izmjenama i dopunama Zakona o teritorijalnoj organizaciji kao sastavni dio ovog zakona“, pojasnio je Karan.\nOn je naveo da je Narodna skupština Srpske, obzirom na važnost pitanja od opšteg značaja za građane Republike Srpske, odlučila da zakon ide u javnu raspravu.\nPrema njegovim riječima, javne rasprave biće održane sutra i prekosutra u Doboju i Banjaluci.\nPotpredsjednik Narodne skupštine Republike Srpske Snježana Božić rekla je da je Nacrt zakona o osnivanju opštine Stanari došao u redovnu proceduru i da su ga podržali svi poslanici.\nOna je navela da su ubrzane javne rasprave, što daje pretpostavku da se zakon može naći u proceduri na nekoj od narednih sjednica Narodne skupštine Srpske u sadašnjem sazivu.\nBožićeva je naglasila da nema primjedbi na sam Nacrt zakona, ali je on otvorio različite dileme neizgrađenih kriterijuma i da li će neke druge mjesne zajednice pokrenuti inicijative o formiranju opština.\nNa javnoj raspravi, kojoj su prisustvovali predstavnici grada Istočno Sarajevo i načelnik opštine Trnovo Nenad Mišović, svoje učešće su uzeli poslanici Narodne skupštine Republike Srpske Snježana Jokić i LJiljana Bogdanović.\nPrethodni članakOtkriveni kradljivci goriva iz kamiona\nNaredni članakZapaljeno vozilo Šumskog gazdinstva „Jahorina“\nNovitović: Padavine za sada nisu prouzrokovale veće probleme


Zeleni zovu FDP i SPD na trostrane razgovore o koaliciji\nTanjug 6. oktobra 2021. 11:22\nBERLIN – Nemačka partija Zelenih potvrdila je danas da želi da započne razgovore sa Socijaldemokratskom partijom Nemačke (SPD) i liberalnom strankom Slobodnih demokrata (FDP) o formiranju nove koalicione vlade posle parlamentarnih izbora održanih prošlog meseca.\nKopredsednik Zelenih Robert Habek rekao je novinarima da njegova stranka predlaže FDP-u da se zajednički obrate SPD-u, a zatim da pređu iz faze preliminarnih pojedinačnih pregovora u zajedničke razgovore, prenosi Rojters.\n„Ovo je za sada predlog za FDP. Hajde da vidimo kako će oni na njega reagovati“, poručio je Habek.\nOn je napomenuo i da Zeleni nakon pojedinačnih pregovora imaju značajne razlike i sa FDP i sa SPD, ali da o mnogim stvarima još nije razgovarano.\nTri strane su se već sastajale, ali još nisu održale ni jedan trostrani razgovor, a Socijaldemokrate vicekancelara Olafa Šolca, koji su tesno pobedili na izborima, već su u nedelju iskazali spremnost za prelazak na zajednicke koalicione razgovore sa dve manje stranke.\nNemačka kancelarka Angela Merkel, na vlasti od 2005. godine, povući će se posle formiranja nove vlade.


Egipatski sup,( Neophron percnopterus)je mali lešinar starog sveta,široko rasprostranjen u jugozapadnoj Evropi,sevrnoj Africi i južnoj Aziji. To je jedini živi član roda "neophorn".Ponekad je poznat kao beli strvinar ili kao faraonska kokoš. ...\nKulan ili azijski divlji magarac (Equus hemionus) je lepa životinja vitkih udova, žutosmeđe dlake i dugačkih ušiju. Turkmenistanski divlji magarac (Dalje)\nEvropski bizon je vrlo retka životinja koja se smatra ugroženom vrstom. Ovih bizona više i nema u slobodnoj prirodi, iako su nekada naseljavali gotovo celu teritoriju starog kontinenta. (Dalje)\nLjudi su se svojski potrudili da istrebe grbave kitove. Ovi relativno spori plivači bili su laka meta za harpune. U XX veku, recimo, skoro 99 odsto grbavih kitova na južnoj hemisferi pobijeno je zbog sala i mesa. (Dalje)\nOposumski pacov ( Rattus marmosurus ) je vrsta torbara koja naseljava Južnu Ameriku i Ande, ima ih na području Venecuele, Kolumbije, Ekvadora i Argentine. (Dalje)\nGlobalnim zagrevanjem brže će se topiti sneg u zimskom periodu i povećati nivo vode u slatkovodnim potocima, što će dovesti do smanjenja staništa i mogućnosti mrešćenja ovih riba. Iako su poznati kao deo bogate trpeze u skupim restoranima, lososi predstavljaju jednu...\nMrvljenje santi leda već značajno utiče na razvoj kolonija ove vrste pingvina koje se uglavnom naseljavaju na Anktarktiku. Ukoliko globalna tepmeratura poraste za 2 stepena Celzijusa, stručnjaci smatraju da bi oko 40 odsto kolonija ovih pingvina moglo nestati. ...\nPolarne foke su, kao i polarni medvedi najviše zavise od globalnog zagrevanja i uticaja na topljenje arktičkog leda. Niko ne zna šta će se desiti ukoliko foke i druge vrste zadesi potpuno topljenje leda usled globalnog zagrevanja, što bi se moglo desiti na Arktiku posle...\nPrekomeran ribolov predstavlja opasnost za mnoge morske životinje. Trgovina primercima riba koje ljubitelji drže u akvarijumskim uslovima u velikoj meri ugrožava vrste kao što su bangai (levo) i riba papagaj (desno). (Dalje)\nRupelov Grifon,sup, je veliki lešinar koji obitava u celom regionu Sahela u Centralnoj Africi.Trenutni broj jedinki je oko 30.000 i u stalnom je opadanju zbog hroničnog gubitka staništa i drugih pritisaka. (Dalje)\nJe dna od vrsta najpodložnijih uticajima globalnog zagrevanja su morski korali, koji polako nestaju u okeanima zbog konstan tnog zagađenja. (Dalje)\nVanessa Woods-Australijska naučnica koja se posvetila izučavanju Bonobo primata Kada bonobo nadu neki novi izvor hrane ili neko hranilište, provala oduševljenja obicno dovodi do opšteg seksa, za cega se pretpostavlja da smanjuje napetosti i omogucuje...\nJedna od dve vrste otkrivenih 1928.od strane američkog anatoma Harolda Kolidza. Vrsta je posebna po svom nacinu života.To je matrijahalno društvo' s istaknutom u logom polnih aktivnosti u njemu. Ovo su covekovi najbliži živi rodaci,koji takode hodaju...\n"Ljude privlače njihova čisto bela boja kože, kao i oblik usta i izrazi lica. Iako je kod većine kitova "smešak" fiksiran, beluge imaju daleko pokretljivije izraze usta zahvaljujući nesraslim vratnim pršljenovima." (Dalje)


Narodna skupština RS usvojila Izvještaj o suradnji sa Hagom\nPoslanici Narodne Skupštine Republike Srpske prihvatili su na današnjoj sjednici u Banjaluci informaciju o saradnji sa Haškim tribunalom u posljednjem tromjesečju prošle godine. Međutim, bošnjački poslanici su izrazili nezadovoljstvo rezultatima hapšenja preostalih haških optuženika i činjenicom da je porodicama lica koja su se dobrovoljno predala pojedinačno isplaćeno više od 40.000 konvertiboilnih maraka.\nNa osnovu izvještaja svih relevantnih institucija, praćenja članova porodice Radovana Karadžića, saslušanja bivših pratilaca generala Ratka Mladića te pretresa objekata Slobodana Župljanina nije se došlo do informacija koje bi dovele do njihovog hapšenja. Navodi se u izvještaju o saradnji sa Haškim trbunalom u posljednjem tromjesečju prošle godine koji je danas, nakon više odlaganja, usvojila Narodna Skupština Republike Srpske.\nTim povodom, direktor Sekretarijata za saradnju sa Tribunalom u Hagu i istraživanje ratnih zločina, Jovan Spajić ističe: Provjeravane su sve one informacije koje je Ministarstvo unutrašnjih poslova, u tom periodu, dobilo. Rezultati su poznati - lica nisu nađena na tim lokacijama. Naravno, da je i u ovom periodu poslije toga nastavljen taj rad.»\nMinistar unutrašnjih poslova Republike Srpske, Stanislav Čađo naglašava da je policija preduzela sve mjere ali da nema naznaka o lokacijama boravka najtraženijih haških optuženika Ratka Mladića i Radovana Karadžića.\n«Oni se, po svim našim saznanjima, ne nalaze na teritoriji Bosne i Hercegovine.»\nMeđutim, poslanik Stranke za B i H, Muharem Murselović ne krije nezadovoljstvo dosadašnjom saradnjom Republike Srpske sa Haškim sudom a posebno bivšeg direktora policije, Dragomira Andana i ministra unutrašnjih poslova, Darka Matijaševića.\n«Gospodin Matijašević, koji je ,takođe, bivši ministar je sebi davao za pravo da prima te haške osumnjičenike da bude glumac da ih vodi u Hag da im se pri tom isplaćuju visoke svote za dobrovoljnu predaju i pri tom, na tome se sve završilo.»\nPoslanici Narodne Skupštine Republike Srpske su danas usvojili i zaključak da se podrže napori porodica nestalih i zarobljenih lica za formiranje Komisije za ispitivanje ratnih zločina nad sarajevskim Srbima.


Darija Kisić Tepavčević, članica Kriznog štaba Srbije za borbu protiv COVID-19\nČlanica Kriznog štaba Srbije i zamenica direktora Instituta za javno zdravlje "Batut" Darija Kisić Tepavčević izjavila je da "svaka vrsta kritike treba da postoji", ali da iz otvorenog pisma više od 300 lekara koji su zatražili smenu Kriznog štaba "nisu čuli nikakve konkretne predloge".\n"Kolege koje su dale potpis pretpostavljam da imaju kompetencije kada su u pitanju zarazne bolesti, mada među njima nema ni epiodemiologa, ni infektologa, ni virusologa. Pretpostavljam da imaju kompetencije kada su dali za pravo da iznesu kritike", rekla je Kisić Tepavčević na konferenciji za novinare Kriznog štaba.\nKako stoji u proglasu na internet stranici "Ujedinjeni protiv kovida", lekari koji su svojim potpisima stali iza pisma zahtevaju i da se formira novi Krizni štab, da se, kako navode, istraže navodi o zataškavanju podataka, kao i da se "stane na put zastrašivanju i politizaciji koji narušavaju lično dostojanstvo zdravstvenih radnika".\nKisić Tepavčević je negirala da je Krizni štab izgubio kontrolu nad epidemiloškom situacijom i navela da je svaka njihova odluka bila zasnovana "na medicini, dokazima i indikatorima koji su u tom momentu bili transparentni".\n"Mislimo da smo radili i da radimo najboje za zdravlje našeg naroda", rekla je ona i dodala da su "otvoreni za svaku vrstu pomoći i podrške" i da je "najlakše kritikovati".\nLekari su pismu naveli da je "konfuzija povodom broja obolelih i preminulih izazvana neslaganjem sa statističkim i epidemiološkim očekivanjima, saznanjima iz svakodnevnog rada, te kontradiktornim izjavama u javnosti".\n"Sve to je ozbiljno uzdrmalo zdravstveni sistem i narušilo poverenje i građana i zdravstvenih radnika u isti", naveli su lekari i dodali da iz tog razloga žele da se ograde od republičkog Kriznog štaba.\nJedan od potpisnika otvorenog pisma, doktor Rade Panić rekao je za Radio Slobodna Evropa da je ovu inicijativu shvatio kao "bunt izvršilaca sa terena koji se nalaze trenutno u najtežoj situaciji, a koji su izgubili poverenje u sve institucije".\n"Radi se o mnogo kolega koji se nalaze na prvoj liniji fronta i koji su u stvari ugroženi, što preopterećeni poslom, što nedostatkom zaštitne opreme, što vrlo razočarani odnosom Ministarstva zdravlja prema zdravstvenim radnicima", rekao je Panić, koji je i predsednik Sindikata lekara i farmaceuta Srbije.\nPanić za RSE navodi i da "postoji mogućnost da ova inicijativa i njeni potpisnici budu ućutkani od strane vlasti".\n"Plašim se da 350 hrabrih glava koje je progovorilo i ukazalo na probleme koji postoje mogu biti stavljene na panj vlasti, jer ne znam ko će ih zaštititi, obzirom da ova grupa trenutno nema organizacionu strukturu", rekao je Panić i dodao da je Sindikat lekara i farmaceuta Srbije spreman da podrži kolege u svakom smislu.\nMeđu zahtevima lekara je, između ostalog, i da se javnosti objasni nadležnost nad bazom i za COVID portal, da se organizuje postupak pouzdanog utvrđivanja broja zaraženih, obolelih i umrlih, kako u opštoj populaciji, tako i među zdravstvenim radnicima.\nDemokratska stranka podržala zahteve lekara\nOpoziciona Demokratska stranka (DS) ocenila je da su potpuno opravdani zahtevi lekara koji traže da se promeni sastav Kriznog štaba.\n"Resorni odbor DS za zdravstvo u potpunosti podržava stavove iz pisma koje je Vladi Srbije uputila respektabilna grupa od 350 lekara. Podrška nije motivisana samo kolegijalnom solidarnošću i činjenicom da su zahtevi iz pisma lekara delom istovetni zahtevima Resornog odbora, nego prevashodno time što su ti zahtevi potpuno osnovani i za medicinsku struku potpuno opravdani", navodi se u saopštenju.\nDS je ocenila da je smena kompletnog Kriznog štaba "neophodan uslov da bi građani Srbije počeli da veruju u uspeh borbe protiv korona virusa i da bi ta borba konačno postala efikasna".


Žan Conević Arhiva - Страница 3 од 9 - Far\nPočetnaPosts Tagged "Žan Conević" (Page 3)\nU ponedeljak počinje asfaltiranje deonice državnog puta od Boljevske bare do Kameničkog mosta\nU ponedeljak počinje dugo najavljivano asfaltiranje deonice državnog puta II-A reda br. 221 u Gornjem Visoku na Staroj planini, odnosno prstena koji spaja teritorije opštine Dimitrovgrad i grada Pirota. Reč je o deonici puta od Boljevske bare do Kameničkog mosta u dimitrovgradskoj opštini, čija je\nEkipe građevinske firme „Drumovi A&D“ završili su asfalatiranje sedamsto metara Sofijske ulice, rekao je za FAR Žan Conević, pomoćnik predsednika opštine Dimitrovgrad za komulanu delatnost i putnu infrastrukturu. Conević je naglasio da je vrednost radova oko 7 i po miliona dinara i da je finasijer preduzeće\nPostavljanjem završnog sloja asfalta, danas u popodnevnim časovima biće završeni radovi na deonici puta Smilovci – Prtopopinske vodenice. Sutra se očekuje i završetak radova na putu u Lukavici, od Džoninog mosta do uključenja na magistralni put, rekao je za FAR Žan Conević, pomoćnik predsednika opštine\nPočelo asfaltiranje glavne ulice u Lukavici, od Džoninog mosta do uključenja na magistralni put. Izvođač radova je firma "Drumovi A&D" iz Pirota, dok je finansijer JP "Putevi Srbije". Asfaltiranje će biti završeno u četvrtak. Kako je rekao za FAR pomoćnik predsednika opštine za komunalnu delatnost i


Vaša lokacija: Početna / KULTURA / Festivali / Strana 17\nFestival “Povratak u budućnost” prvi put u Nišu\nUdruženje građanki Zadrugarice u saradnji sa Udruženjem Fashion Corner iz Niša organizuje 11, 12. i 13. decembra Festival/izložbu/art market POVRATAK U BUDUĆNOST u Prostoru za kreativno delovanje − Deli…\nU Aleksincu se održava 4. Festival prvoizvedenih predstava. Do nedelje, kada se festival zatvara, aleksinačka pozorišna publika moći će da vidi 5 predstava pozorišnih ansambala iz Kruševca, Šapca,…\nPredstava „Mučenici“ Akademskog pozorišta SKC-a proglašena je za najbolju na Festivalu Akademskih pozorišta Srbije u Novom Sadu, a Dušan Ščepihin dobio je nagradu za najbolju režiju. Na Festivalu…\nOmiljeno godišnje doba za većinu ljubitelja horora, mistike i fantastike, oduvek je bila jesen. Pored očigledne vizuelne magije, na jesen se, širom sveta, organizuje i najveći broj filmskih…\nPredstava “Doktor Nušić” večeras otvara PIP festival u Aleksincu\nU aleksinačkom Domu kulture večeras počinje 4. Festival prvoizvedenih predstava za koji, kažu organizatori iz Centra za kulturu i umetnost, vlada veliko interesovanje. Do 22. novembra biće prikazano…\nUčenici i profesori Mašinsko tehničke škole „15.maj“ u saradnji sa svim tehničkim fakultetima u regionu, tradicionalno organizuju festival tehnike, nauke i informatike “Pogled u budućnost”. Festival se održava…\nDruge večeri Niških muzičkih svečanosti, u petak 30. oktobra 2015. godine, u Dvorani Niškog simfonijskog orkestra, sa početkom u 20:00 časova, publici će se predstaviti jedan od najuspešnijih…


Jubilarni petnaesti festival iranskog filma | Svet Putovanja\n03/02/2016 16/02/2016 SvetPutovanja\t1 Comment iran\nIslamska republika Iran posle ukidanja sankcija sve više otvara ka svetu, i Iran popbuđuje sve više interesovanja kod ljudi naročito kod mlađe populacije. Čak i tokom sankcija kultura je probijala dražvne kranice pa tako uskoro (od 3. do 9. februara) počinje jubilarni petnaesti po redu festival iranskog filma koji se tradicionlano održava u ugradi jugoslovenske kinoteke.\nIran je zemlja drevne istorije i tradicije a kultura i umetnost datiraju od samih početaka istorije. O persijskom carstvu i njegovim dostignućima u oblasti kulture i umetnosti ne treba trošiti pono reči. Sva ta dosignuća su dala podstrek i/ili bila pomešana sa umetnošću na zapadu, ali šta je sa filmom?\nKinematografija je mlada umetnost i svoj razvoj duguje tehnološkom napredku. Za razliku od „drevnih“ oblika umetnosti film se razvio na zapadu i odatle se proširio na Iran i ostale zemlje na istoku. Iran je prigrlio tu novu umetnost i dao joj svoj jedinstven pečat.\nŠta karakteriše iranski film\nPitanje duhovnosti, morala i druga teška socijalna pitanja dominiraju u iranskom filmskom stvaralaštvu i najviše podsećaju na jugoslovenske filmove sa socijalnom tematikom. U iranskom filmskom stvaralaštvu nećemo naći akcione filmove kao i fruge filmove koje privlače široku pobliku. Ali su zato filmski radnici Irana vrlo prisutno na svim međunarodnim filmskim festivalima gde se pre svega ocenjuje umetnički dojam filma. Tako je iranski režiser Asghar Farhadi (za film Razvod) 2011 pobedio na dodeli Oskara za najbolji film van engleskog govornog područja.\nProgram petnaestog festivala iranskog filma\nU zgradi Jugoslovenske kinoteke u svečanoj sali u periodu od 3 do 9. februara održaće se festival iranskog filma. Gledaoci će biti u mogućnosti da vide 6 fimskih ostvarenja:\nRedak istine – režiser: Ali Vazirian\nDanas – režiser: Reza Mirkarimi\nNeko želi nešto da ti kaže – režiser: Manučehr Hadi\nDani ljubavi i izdaje – režiser: Davud Bidel\nPet zvezdica – režiser: Mahšid Afšarzadeh\nRov 143 – režiser: Narges Abijar\nCelokupan i detaljan program potražite na ovom linku.\nCreative Commons – image, by Kenneth Lu\n← Kina: slike sa meseca\nBob Marley – srećan rođendan, 71. po redu →\n16/02/2016 16/02/2016 SvetPutovanja 0\nOne thought on “Jubilarni petnaesti festival iranskog filma”\nTrebalo bi svakako pogledati, ako ste u mogućnosti, film “Danas“ (2013) Reze Mirkarimija: Vremešni taksista Junes pred kraj smene vozi mladu trudnu ženu u bolnicu, ni ne zamišljajući šta ga tamo čeka, i da će mu ta vožnja promeniti život…


Han: Evropa se plaši “kineskih trojanskih konja” sa Balkana - Glas Srpske\nHan: Evropa se plaši “kineskih trojanskih konja” sa Balkana\nGlas Srpske 27.07.2018 21:15\nEvropski komesar za proširenje Johanes Han upozorio je na ulogu Kine na Zapadnom Balkanu.\nOn je istakao i mogućnost da Peking zemlje regiona pretvori u “trojanske konje” koji će jednog dana biti članovi EU.\nHan je za portal Politiko rekao da kineska “kombinacija kapitalizma i političke diktature” može da bude poželjna nekim liderima u regionu Zapadnog Balkana.\nPrema njegovim riječima, iako je najveći dio zapadnih briga prethodnih godina bio usmjeren na ruske aktivnosti, postoji mnogo više razloga za nespokojstvo zbog Kine, koja je napravila niz značajnih investicija u infrastrukturne projekte u regionu.\nKao primjer takvog projekta, u kom Kina koristi finansijsku moć da ostvari politički uticaj u zemljama koje žele u EU, Han je naveo auto-put u Crnoj Gori koji je Kina finansirala i izgradila.\n“Upravo je takav slučaj s famoznim auto-putem u Crnoj Gori. I tu postoji kineski obrazac, ili da kažemo poslovni model, da se ponude primamljivi ili manje-više primamljivi zajmovi koji, ako ne mogu da se vrate, budu pretvoreni u kapital. Mislim da moramo da budemo svijesni kineskog strateškog koncepta i da adekvatno reagujemo. Mislim da će to biti jedan od velikih izazova za Evropu”, rekao je Han za Politiko.\nCrna Gora je, kao i Srbija, 2014. počela pristupne pregovore s EU, iz koje je nagovešteno da bi obije zemlje mogle postati članice do 2025. Han smatra da je to “prilično ambiciozno”.\nSve zemlje regiona Zapadnog Balkana žele u EU, međutim evropske zemlje su podijeljene oko stava prema tim željama.\nFrancuski predsjednik Emanuel Makron je preuzeo ulogu glavnog skeptičnog glasa o otvaranju EU za nove članove i insistira na tome da Unija treba da se fokusira na sopstveno reformisanje prije bilo kakvog razmišljanja o proširenju.\nFrancuski zvaničnici se takođe plaše da bi svaka naznaka da EU planira da primi siromašne zemlje s dubokim problemima, poput organizovanog kriminala i korupcije, bila poklon evroskeptičnim partijama na izborima za Evropski parlament slijedeće godine. Pariz je u junu uspio da odloži odluku o početku pristupnih pregovora Albanije i Makedonije do poslije izbora u maju.\nU intervjuu Politiku, Han se usprotivio Makronovom stavu, rekavši da građani zemalja Zapadnog Balkana “imaju pravo da postanu članovi (EU)” i da EU ima izbor između izvoza stabilnosti u region ili uvoza nestabilnosti u Uniju.\nOn se saglasio s Makronovim stavom da EU treba da se reformiše, ali i dodao da se to može raditi paralelno s pristupnim pregovorima s državama Zapadnog Balkana i da vjeruje da će biti moguće ubediti francuskog lidera u to.\nKomesar je rekao da je “veoma siguran” da će pregovori s Albanijom i Makedonijom početi slijedeće godine, kao i da je proces procijene njihove spremnosti za pregovore već počeo.\nPrema trenutnim planovima EU, Bosna i Hercegovina i Kosovo nemaju čak ni okvirnu vremensku odrednicu za pristupne pregovore, navodi Politiko.\nPrema Hanu, fragmentisana politička struktura BiH, rezultat Dejtonskog sporazuma iz 1995, morala bi da se promjeni.\n“Oni žive u takozvanoj dejtonskoj logici. A ona nije u skladu s briselskom logikom”, izjavio je komesar.\nIpak, dodao je, BiH je napravila određeni napredak formiranjem komisije s predstavnicima iz različitih etničkih grupa koja treba da odgovori na detaljan upitnik EU o spremnosti za članstvo.\nŠto se Kosova tiče, najveći problem je spor sa Srbijom, kao i činjenica da veliki dio prihoda Kosova dolazi od carina i da će to morati da se promjeni prije pridruživanja jedinstvenom tržištu EU, rekao je Han.\nPrema njegovim riječima, projekat proširenja EU na čitav Zapadni Balkan je “istorijska misija”.\n“Sve je počelo 1989. padom 'Gvozdene zavjese'. Veliko proširenje iz 2004. je bilo (...) prva velika posljedica. Rekao bih da će sve biti završeno tek kada tih šest zemalja budu članice EU”, naveo je Han.


Amerika traži od proizvođača da obelodane formule za pravljenje vakcina\nAmerički predsednik DŽo Bajden rekao je da će ova odluka doprineti zajedničkom cilju – suzbijanju pandemije, ali i da može negativno uticati na poslovne partnere i farmaceutske kompanije.\nOdluka je doneta pošto je mišljenje promenio najuticajniji protivnik ukidanja patenata – Sjedinjene Američke Države (SAD).\n– Vanredni uslovi pandemije Kovida-19 zahtevaju vanredne mere – saopšteno je iz Bele kuće.\n– Cilj (Bajdenove) administracije je da snabde bezbednim i efikasnim vakcinama što veći broj ljudi u što bržem roku – dodali su.\nFarmaceutski giganti su van sebe – gube novac i upozoravaju da će ukidanje patenata dovesti do nepotrebne navale za komponentama vakcina, pada kvaliteta, ali i poverenja u njihovu pripremu.\nPojedine države i kompanije tvrde da postoje efikasniji načini – uvećati postojeću proizvodnju, skinuti ograničenja na isporuku vakcina i rešiti probleme nedostatka komponenata, transporta i organizacije vakcinacije.\nBi-bi-si ruski servis proverio je da li će zaista doći do privremenog ukidanja patenata nakon što su ovu odluku podržale SAD i da li će ovo biti prelomni momenat u borbi čovečanstva protiv korona virusa.\n– Pozdravljam istorijsku odluku Sjedninjenih Država za obezbeđivanje dobrobiti i jednakog pristupa vakcinama za sve ljude širom sveta u ova teška vremena – rekao je Tedros Adhan Gebrejesus.\n„Vlasti svih država teže prvo da vakcinišu medicinske radnike i starije generacije. To jeste ispravno“, nedavno je izjavio generalni direktor SZO Gebrejesus.\n„Međutim, nije ispravno kada se mladi i zdravi ljudi bogatih zemalja vakcinišu pre lekara i starih u siromašnim zemljama“.\n– Ovakav zaokret američke politike neće spasiti ljude – odgovorila je Američka asocijacija proizvođača lekova (PhRMA).\n– Ovo pusto obećanje neće otkloniti glavne prepreke na putu vakcinacije, pre svega nedostatak sirovina za proizvodnju vakcina i poteškoće sa lokalnom organizacijom kampanje vakcinacije.\nPlanovi farmaceutskih kompanija da zarade na zaštićenom patentu vakcine postali su upitni, zbog čega im je posao znatno izgubio na vrednosti – njihove akcije na berzama propale su odmah nakon saopštenja Bele kuće.\nBajden ima drugi slogan – Amerika se vratila.\nMogućnost gubitka zaštite intelektualne svojine, makar i privremeno, držaće farmaceutske kompanije na nogama i može podstaći ceo Zapad da potraži druga rešenja glavnog problema – kako brzo napraviti vakcinu protiv korona virusa dostupnom za sve zainteresovane širom sveta.


U Srbiji još 279 novozaraženih, preminulo 12 osoba, nikad više pacijenata na respiratorima! - Naši u svetu\nObjavljeno 13/07/20 u 15:30\nANJUG/ ALEKSANDAR CIRIC\nU Srbiji je u poslednja 24 sata potvrđeno 279 novih slučajeva korona virusa, dok je preminulo 12 osoba čime je ukupan broj porastao na 405.\nPorastao je i broj osoba na respiratorima – 154, što je najgori bilans od početka marta, kada je počela epidemija novog korona virusa.\nOd početka epidemije u Srbiji obolelo je ukupno 18.639 osoba, trenutno je aktivno 4.294 slučajeva a procenat smrtnosti je 2,17 odsto, objavljeno je na sajtu Kovid-19.rs.\nPrisustvo virusa Kovid -19 potvrđeno je u gerontološkim centrima u Obrenovcu, Mladenovcu, Mataruškoj Banji, ””Srem”” u Rumi, Kragujevcu, Domu Bežanijska kosa u Beogradu, Službi Pomoć u kući Gerontološkog centra Beograd, Domu za lica mentalno ometena u razvoju u Tutinu, Zavodu za smeštaj odraslih lica ””Male pčelice”” u Kragujevcu i u Domu za smeštaj odraslih lica Kulina.\nKako je saopšsteno, prisustvo Kovid-19 je potvrđeno i u centrima za porodični smeštaj i usvojenje u Kragujevcu i Ćupriji, Organizaciji socijalne zaštite za pružanje usluge lični pratilac deteta H.O. ””Dečje srce”” u Beogradu, Radnoj jedinici Sigurna kuća pri Centru za socijalni rad ””Solidarnost” u Pančevu i Radnoj jedinici Stacionar pri Centru za zaštitu odojčadi, dece i omladine Zvečanska u Beogradu.\nVirus korona potvrđen je i u domu za smeštaj odraslih i starijih ””Terza Eta”” u Priboju, ””Una Dom”” u Beogradu i ””Olga”” u Kotežu u Beogradu.\nDom za smeštaj odraslih i starijih ””Doživeti stotu””, Beograd, Dom za smeštaj odraslih i starijih ””Stara pruga””, Umka i Dom za smeštaj odraslih i starijih ””Radost”” u Negotinu rešenjem o zabrani rada Ministarstva za rad, zapošljavanje, boračka i socijalna pitanja, ne pružaju uslugu socijalne zaštite domskog smeštaja odraslih i starijih.\nBrnabić apelovala na građane Srbije\nPremijerka Ana Brnabić kaže da je u poslednja 24 sata 159 osoba primljeno na bolničko lečenje u Srbiji od kovida 19.\nOna je apelovala na sve građane da poštuju mere i da maksimalnu budu disciplinovani.\n“Nosite maske što češće. Molba je da se ljudi ne okupljaju, jer je to najneodgovornije ponašanje i atak na naš zdravstveni sistem”, rekla je Brnabić novinarima u Beogradu.\nOna je navela da sve političke razlike mogu da sačekaju, da sada treba da se najozbiljnije shvati borba protiv koronavirusa i da se poštuju sve mere prevencije.\nNapominje da se u Srbiji sve veći broj ljudi testira, da testova ima dovoljno, ali da se javlja zagušenje sa obradom PCR testova.\nZbog toga će se, kako je rekla, u narednim danima fokusirati u izveštavanju na broj pregleda i broj hospitalizovanih pacijenata.\n“Deluje da mere daju rezultat, zato što već četiri dana imamo smanjenje broja novoobolelih”, zaključila je ona.\n“Nažalost, ponovo je jako loš dan po broju preminulih, čak 12 osoba. Na respiratoru je 154 pacijenata, i ovim to danas postaje najgori dan od prvog registrovanog slučaja korona virusa u martu”, rekla je Brnabić na pres konferenciji Kriznog štaba, koje se od danas svakodnevno održavaju u 15 sati.\nBrnabić je rekla da je najteži dan, po broju pacijenata na respiratoru, bio 14. aprila, kada je broj bio 146, a danas ih, je podseća, čak 154.\n“Koliku opasnost predstavlja za zdravstveni sistem i zdravstvene radnike, da dnevno ponovo imamo apele da se građani maksimalno pridržvajau svih preventivnih mera, da nose maske. drže distancu, često peru ruke. I da ponovo, kao krajem aprila i početkom maja, proglasimo, makar trenutnu, pobedu nad koronom”, rekla je Brnabić.\n“Vjeru brani srpska Podgorica”, patrijarhu Irineju na proslavi Petrovdana pevali o litijama (VIDEO)


Obama: Irak i dalje prioritet\nObama na jučerašnjoj konferenciji za novinare u Beloj kući\nAmerički predsednik trudio se da umanji mogućnost neposrednih vazdušnih udara na islamske ekstremiste u Siriji, ali naglasio da su u toku napori da se formira koalicija koja bi se suočila sa krizama u Siriji i Iraku...\nAmerički predsednik Barak Obama je na jučerašnjoj konferenciji za novinare nastojao da umanji mogućnost neposrednih američkih vazdušnih udara protiv islamskih ekstremista u Siriji, koji su u međuvremenu objavili novi video snimak brutalnog ubistva odrubljivanjem glave.\nObaveštajna grupa SITE saopštila je da su ekstremisti objavili snimak na kojem se, kako izgleda, vidi kako trojica maskiranih muškaraca odrubljuju glavu zarobljenom kurdskom vojniku. Grupa koja prati sajtove ekstremista navodi da se na snimku kurdski lider Masud Barzani upozorava da prestane da sarađuje sa američkim snagama.\nPredsednik Obama je, međutim, izjavio da njegov prioritet ostaje da se ekstremisti nateraju na povlačenje u Iraku. On je juče poručio da za sada ne postoji specifična strategija, ali da su u toku napori da se formira koalicija koja bi se suočila sa krizom u Iraku i Siriji.\n„Ohrabruje me to što zemlje u regionu, koje se uglavnom ne slažu o mnogim pitanjima, sve više priznaju da ISIL predstavlja glavnu pretnju za njih. Zatražio sam od državnog sekretara Kerija da poseti region i da nastavi sa nastojima da se formra koalicija koja je potrebna da bi se odgovorilo na ovu pretnju“.\nObama je rekao da Sjedinjene Države nastavljaju sa ciljanim udarima na mete Islamske države u Iraku, naglašavajući da su te akcije doprinele uništavanju njihovog oružja i opreme. On, medjutim, nije želeo da sugeriše da napadi na mete Islamske države u Siriji neposredno predstoje.\n„Nastavićemo da podržavamo umerenu opoziciju unutar Sirije, delom i zato što sirijskom narodu treba da pružimo izbor koji se ne svodi samo na Islamsku državu ili Asada. Takodje ne smatram da je moguć bilo kakav scenario prema kome bi Asad uspeo da na neki način sačuva mir i stabilnost u regionu koji je većinom sunitski. Ta sunitska većina do sada nije pokazala nikakvu spremnost da deli vlast sa njim na bilo koji značajan način, imajuči u vidu dugogodišnje nezadovoljstvo njegovim režimom“.\nObama je takođe rekao da je Islamska država našla utočište u Siriji i da sirijske snage ne mogu da udju na područja pod kontrolom ekstremista.\nSirija je ranije ove nedelje saopštila da bi pozdravila pomoć Sjedinjenih Država i Britanije u borbi protiv ekstremista, ali samo u koordinaciji sa Damaskom. Američki zvaničnici su, međutim, naglasili da sirijska vlada neće biti konsultovana pošto je predsednik Bašar al-Asad potpuno izgubio autoritet da predvodi zemlju.\nObama: Suzbiti napredak Islamske države\nMediji: Još jedan Amerikanac poginuo u Siriji


Bosanske brige Ketrin Ešton | Evropa | DW | 17.02.2010\nBosanske brige Ketrin Ešton\nKetrin Ešton, visoka predstavnica EU za spoljnu politiku i bezbjednost, očekuje da će tokom posjete Sarajevu, Beogradu i Prištini uvjeriti region u njegovu evropsku perspektivu. Najviše je zabrinjava stanje u BiH.\nVisoka povjerenica boravi u posjeti regionu\nIz Brisela i kancelarije visoke predstavnice za spoljnu politiku i bezbjednost EU, poručuju da je Balkan oduvijek bio i ostao važno pitanje spoljne politike EU. Prva posjeta Ketrin Ešton Balkanu, sa sobom ne nosi samo predznake razgovora o proširenju EU, već i namjeru da se razmotre mnogobrojni izazovi sa kojima se ovaj region suočava, izjavio je za Dojče vele Lutz Guellner, portparol visoke predstavnice EU:\n„Ketrin Ešton želi da pošalje signal da je Zapadni Balkan prioritet, ne samo za spoljnu politiku EU, već i za nju lično. Ona takođe želi da stavi do znaja da su stabilnost i progres ovog dijela Evrope, kao i njegov put ka EU, od krucijalne važnosti u budućnosti.“\nEšton je pred put u svoju prvu odrednicu na Zapadnom Balkanu, Sarajevo, istakla da su „evropska vrata otvorena za cijeli region“, kao i da je na narodu i vlastima u zemljama regiona odgovornost za progres na putu ka EU.\nPrelomni trenutak za BiH\nOd decembra prošle godine i samog stupanja na dužnost visoke predstavnice za spoljnu politiku EU, Ketrin Ešton je pokazala veliko interesovanje za situaciju na Zapadnom Balkanu. Iz njene kancelarije u Briselu kažu da je za visoku predstavnicu EU trenutno najurgentnije pitanje situacija u BiH. Lutz Guellner objašnjava:\n„BiH se nalazi u veoma važnom političkom trenutku, koji može da odredi buduću orijentaciju zemlje. Upravo u trenutku pred predstojeće izbore, Ketrin Ešton želi da sa lokalnim političkim liderima razgovara o budućnosti BiH.“\nVisoka predstavnica EU istakla je da se u BiH kasni sa progresom, reformama i unutrašnjim političkim dijalogom, što predstavlja opasnost i moguće zaostajanje zemlje za ostatkom regiona.\nNakon Sarajeva Ešton ide u Beograd\nPoslije posjete Sarajevu, Ketrin Ešton putuje za Beograd, gdje će razmotriti naredne korake koja Srbija namjerava da preduzme kako bi napredovala u procesu dobijanja mjesta kandidata za članstvo u EU. Portparol Guellner kaže:\n„U Srbiji će visoka predstavnica razgovarati o perspektivi evropskog puta te zemlje. Istovremeno namjera joj je da od premijara i predsjednika Srbije čuje njihove ocjene trenutnog stanja u regionu Zapadnog Balkana.“\nPosle posjete Beogradu, visoka predstavnica EU, posjetiće Prištinu gdje će razgovarati o napretku o oblastima vladavine prava, borbi protiv kriminala i korupcije i organizovanog kriminala.\nVladavina prava jedna je od tema razgovora u Priština\nZapadni Balkan mora biti opredijeljen za evropsku budućnost\nIz Brisela poručuju da ova posjeta visoke predstavnice EU, dolazi u veoma važnom trenutku za Zapadni Balkan. Tokom 2009-te zemlje su, svaka na svoj način, napredovale ka EU, ali se trenutno, ponaosob, suočavaju sa ozbiljnim izazovima. Ketrin Ešton prenijeće Sarajevu, Beogradu i Prištini želju EU da pomogne i podrži cijeli region na njegovom daljem putu ka EU. Lutz Guellner dodaje:\n„Za neke zemlje situacija je urgentnija nego za druge. Iako je, naprimjer, najviše zabrinuta zbog razvoja situacije u BiH, visoka predstavnica EU se nada da će svojom posjetom uvjeriti cijeli region u njegovu evropsku perspektivu. Istovremeno ona očekuje da dobije i jasne signale opredijeljenosti zemalja Zapadnog Balkana za njihov evropski put.“


► Mustafa: Mini Šengen pokušaj uspostavljanja nove Jugoslavije sa Albanijom, bez\nLider Demokratskog saveza Kosova (DSK) Isa Mustafa usprotivio se danas ideji o balkanskom "mini Šengenu", ocenjujući da je reč o "novoj mini-Jugoslaviji sa Albanijom i bez Slovenije i Hrvatske".\n"Iako na prvi pogled ideje carinske unije Zapadnog Balkana, zajedničkog tržišta a u novije vreme i 'mini Šengena' izgledaju atraktivno, to u suštini vodi ka novoj Jugoslaviji, sa Albanijom a bez Hrvatske i Slovenije. To su ideje koje nismo podržali dok smo vodili vladu i nećemo ih podržati kao DSK, ni u poziciji ni u opoziciji, kao što ne podržavamo promenu državnih granica Kosova", napisao je Mustafa na Fejsbuku.\n"Mini Šengen nastao je kada projekat koji je u Srbiji osmišljen za carinsku uniju, i ideja za ekonomsku uniju Zapadnog Balkana nisu realizovani, zbog protivljenja Kosova i Crne Gore. Mi bismo ovim sporazumom preneli svoj suverenitet na susedne zemlje, jer se zna da Šengen podrazumeva jedinstvene politike država članica za slobodan prelazak granica bez kontrole. To bi se odnosilo i na mini Šengen koji podržava Srbija i pristalice njene hegemonije", naveo je Mustafa.\nPrema njegovim rečima, takva politika "udaljava zemlje Zapadnog Balkana od puta evropskih integracija" i dovodi ih "u evroazijsko utočište kojim dominira Rusija".\n"To su manevri Srbije koja hoće da potkopa obaveze o normalizaciji odnosa sa Kosovom i priznavanju nezavisnosti Kosova", ocenio je lider DSK.\n10.11.2019, 16:12h pal Preporuči (1)\nMa OK, ostanite vi izvan mini Šengena i ''nove Jugoslavije''. Ionako jedini imate vize u Evropi.Tako će i ostati.


Igor Conić, 06.06.2014. 0 2 min za čitanje\nUkoliko razmišljate o nabavci novog televizora a pogotovo za gledanje Svetskog prvenstva u Brazilu, obratite pažnju na nove Samsung modele.\nLjubitelji fudbala tvrde da ništa ne može da zameni prisustvo na stadionu tokom važnog meča, niti tu strast navijanja, kao ni huk sa tribina kada hiljade ljudi zajedno pruža podršku svom timu. Kako nije uvek moguće svoj tim podržati sa tribina, sa željom da svojim potrošačima pruži najbolji doživljaj gledanja važnih utakmica, kompanija Samsung na svojim televizorima donosi funkciju Football Mode.\nUz pomoć ove opcije, korisnici će imati utisak kao da se zaista i nalaze na fudbalskom stadionu, dok u stvari uživaju u gledanju utakmica u udobnosti svog doma.\nVrhunski fudbalski doživljaj počinje kada korisnik na svom Samsung televizoru odabere opciju Football Mode. Od tog trenutka, u potpunosti može da kontroliše detalje utakmice. Slika i zvuk su optimizovani tako da donose neverovatno uzbudljivo iskustvo, boje su živopisnije, dok uz multi surrond zvuk može jasno da se oseti uzbuđenje mase.\nUz pomoć opcije Football Mode, korisnici mogu i da upravljaju fudbalskim akcijama, da zumiraju sliku, da ponovo pogledaju sporne odluke sudija ili ponove najzanimljivije trenutke meča. Uz ovu opciju teren nikad nije bio bliži i realističniji, dok zvuci navijanja nikad nisu bili življi.\nOpcija zumiranja deli ekran u devet polja, obezbeđujući bolji ugao gledanja izabrane površine, tako da korisnici uvek mogu da pogledaju zumirane prethodne momente meča ukoliko se ne slažu sa odlukom sudije. Osim toga, svi ljubitelji fudbala, a i vrhunske tehnologije, najvažnije trenutke mogu da snime pomoću USB-a ili eksterne memorije.\n#football mode #fudbal #samsung #svetsko prvenstvo


"Humanitarni tiket u podne" - pogodak za pomoć Udruženju "Izvor" iz Srpca - Glas Srpske\nUdruženje roditelja i djece sa posebnim potrebama "Izvor" ove godine postaje punoljetno.\nZa proteklih 18 godina učinili su mnogo na poboljšanju uslova za liječenje i rehabilitaciju djece i omladine sa poteškoćama u razvoju. Njihovoj plemenitoj misiji pridružila se i kompanija Mozzart koja im je uputila donaciju u sklopu tradicionalne akcije "Humanitarni tiket u podne". Vlasnik i trener Tekvondo kluba Kobra, Bojan Todorović je tipovao, a osvojeni iznos je usmjerio posebnim mališanima iz Srpca.\n- Želim da se ovim putem zahvalim kompaniji Mozzart. Ova donacija će biti usmjerena na plaćanje troškova ljetovanja djece sa posebnim potrebama i njihovih roditelja u Institutu "Dr Simo Milošević" u Igalu - kaže Mira Tatić, predsjednica Udruženja roditelja i djece sa posebnim potrebama "Izvor", Srbac\nRad "Izvora" ne bi bio moguć bez podrške resornog Ministarstva i opštine Srbac koja svake godine iz budžeta izdvaja grant za plaćanje stručnjaka koji rade sa djecom i za troškove komunalija. Sve ostale aktivnosti, kao što su izleti i putovanja, finansiraju kroz donacije. Jedan od humanih donatora i prijatelja ovog Udruženja postala je i kompanija Mozzart.\n- Kroz akciju „Humanitarni tiket u podne", uz pomoć plemenitih kladilaca, trudimo se da pomognemo onima kojima je pomoć najpotrebnija. Posebno smo srećni što je naša donacija „Izvoru" stigla u trenutku kada se pripremaju da odvedu mališane na more i time im pruže dodatnu rehabilitaciju - kaže rukovodilac Direkcije korporativnih poslova Mozzarta, Selma Salkanović.


Kosovo kao “vruć krompir” / Srbija / zone / home page - Osservatorio Balcani e Caucaso Transeuropa\nKosovo kao “vruć krompir”\nZa očekivati je da opozicija, koju vladajući blok do sada uopšte nije konsultovao o strateškim odlukama koje donosi, poziv na dijalog shvati kao pokušaj Vučića da je privoli da se u odlučujućem trenutku uključi u rešavanje kosovskog problema i da mu pomogne da prihvati kompromise koji se od njega traže\n13.06.2017. - Dragan Janjić Beograd\nSrpski predsednik Aleksandar Vučić je, odmah po preuzimanju dužnosti, najavio da će pokrenuti dijalog o ključnim pitanjima vezanim za budućnost Srbije, uključujući i odnos prema Kosovu i promene Ustava Srbije. Najava je motivisana snažnom potrebom da se, zbog ubrzavanja evrointegracija, uspostavi novi, svakako fleksibilniji odnos prema Kosovu, kao i potrebom da se Ustav Srbije prilagodi evropskim standardima, naročito kada je reč o pravosudnom sistemu.\nAtmosfera u kojoj je pokrenuta ova inicijativa veoma je daleko od povoljne. Opozicione stranke i nevladin sektor već godinama se u izjavama zvaničnika vladajućeg bloka u mejnstrim medijima tretiraju kao neka vrsta neprijatelja društva i kočnica razvoja Srbije. Insistira se na njihovoj povezanosti sa kriminalnim krugovima i stranim centrima moći, kao i na stavu da je reč o izdajnicima koji saradjuju sa stranim silama ili o grupicama nesposobnjakovića koji su u stanju da rade samo za svoje lične interese.\nDa sa dijalogom neće ići baš glatko pokazalo se početkom prošle nedelje, kada je Vučić pozvao političke partije i blokove zastupljene u parlamentu na konsultacije o izboru novog premijera. Najveća opoziciona partija Demokratska stranka (DS) odmah je odgovorila da sa Vučićem nema o čemu da razgovara, a dolazak na konsultacije odbili su i Socijaldemokratska stranka (SDS) Borisa Tadića, pokret Dveri i stranka Dosta je bilo (DJB). Poziv na konsultacije je, inače, ustavna obaveza predsednika Srbije i nije sastavni deo dijaloga koji je po preuzimanju predsedničke funkcije najavio Vučić.\nZa očekivati je da opozicija, koju vladajući blok do sada uopšte nije konsultovao o strateškim odlukama koje donosi, poziv na dijalog o ključnim problemima srpskog društva shvati kao pokušaj Vučića da privoli opozicione stranke da se u odlučujućem trenutku uključe u rešavanje kosovskog problema i da mu pomognu da prihvati kompromise koji se od njega traže. Nacionalistički orijentisane opozicione stranke i pokreti, poput Dveri i Demokratske stranke Srbije (DSS) odbijaju kompromise o Kosovu, a stranke takozvanog gradjanskog, proevropskog bloka nemaju interes da pomažu Vučiću.\nJedinstven nastup opozicije, naročito kada je reč o Kosovu, teško je zamisliv budući da je koncept koji zagovaraju ultranacionalisti iz Dveri i DSS radikalno insistiranje na Kosovu kao sastavnom delu Srbije, dok druge opozicione stranke razumeju potrebu za prihvatanjem realnosti i znaju da je to veoma bitno za evropsku budućnost zemlje. Ali one žele da prinude Vučića da, budući da je sam osmislio i da sam sprovodi politiku prema Kosovu, da ima ubedljivu većinu u parlmentu i odlučujući uticaj na sve segmente vlasti, sam prihvati i odgovornost za odluke koje treba doneti. Budući da se status Kosova definiše Ustavom, bilo bi iznenadjujuće ukoliko bi opozicija postigla dogovor o zajedničkoj platformi za promene Ustava.\nZato će u dijalog sa vlastima, kao i na buduće izbore, opozicione stranke, bar kada je reč o odnosu prema ključnim političkim i ekonomskim pitanjima, verovatno ići u dve ili više kolona. Zajednički mogu da nastupaju kada je reč o pitanjima vezanim za opšte uslove, poput pristupa mejnstrim medijima, revizije biračkih spiskova, i slično. DS bi mogla da se uključi u razgovore o promenama Ustava Srbije, budući da je u javnost već izašla sa svojom verzijom tih promena, u kojoj se naročito insistira na nezavisnosti pravosudnog sistema. Logično je, takodje, pretpostaviti da će DS, ali i druge stranke koje eventualno budu izrazile spremnost za dijalog, zahtevati pristup mejnstrim medijima jer u protivnom dijalog ne bi imao nikakvog smisla.\nVladajući blok bi mogao da se saglasi sa otvaranjem medijskog prostora za opoziciju kada je reč o konkretnim temama o kojima se razgovara, ali to ne znači da će biti spreman da obustavi bespoštedne kampanje protiv svih oponenata vlasti. Kada se opredelio za poziv na dijalog Vučić je svakako računao sa tim da je opozicija slaba i razjedinjena i da još nije u stanju da organizuje i vodi ozbiljnije političke akcije. Za očekivati je da će on pokušati da iskoristi spremnost dvojice lidera iz vremena devedesetih, Nenada Čanka i Čedomira Jovanovića, da se uključe u dijalog.\nČanak je lider Lige socijaldemokrata Vojvodine (LSV) a Jovanović lider Liberalno demokratske partije (LDP). Obojica su jasno proevropski orijentisani, ali je njihov uticaj u opadanju, a izloženi su i optužbama da su se previše približili Vučiću.\nVučić svakako priželjkuje da Brisel i Vašington budu zainteresovani za otvaranje dijaloga unutar srpskog društva, ukoliko procene da to može da doprinese rešavanju kosovskog problema na platformi definisanoj Briselskim sporazumom.\nU skladu sa tim, on verovatno očekuje da vodeće opozicione stranke budu spolja podstaknute na dijalog sa njim, ali i dalje ne pokazuje znake spremnosti da promeni krajnje oštar kurs prema opoziciji i nevladinom sektoru koji ga oštro kritikuju zbog narušavanja principa pravne države i jačanja autokratske vlasti. I opozicija će nastojati da iskoristi uticaj Brisela i Vašingtona na Vučića i srpski vladajući blok kako bi se ublažio permanentno oštar javni pritisak na opozicione stranke i isposlovali drugi ustupci. Da li će i u kolikoj meri u tome uspeti zavisiće od njene sposobnosti da se organizuje i poveže kako bi zajedinički delovala u odnosu na vlast.\nPokušaji povezivanja za sada su u povoju, pa Vučić ima razloga da, nakon što bude izabrana nova srpska vlada i nakon što završi formiranje svog predsedničkog kabineta, ubrza rad na otvaranju dijaloga. Srpska opozicija, koja je izbačena iz skoro svih segmenata izvršne vlasti, od lokalnog do republičkog nivoa, šansu traži u narednim izborima, a prvi koji bi trebalo da uslede su izbori za lokalnu samoupravu u gradu Beogradu, previdjeni za narednu godinu. Vučić i SNS nisu spremni da “predaju” Beograd koji su sa mukom “osvojili”, a opozicija se nada uspehu i pokušava da formira funkcionalan savez. Nova predizborna kampanja će, sama po sebi, doneti nova zaoštravanja u odnosima vlasti i opozicije.\nGradski izbori nisu nepostedno povezani sa dijalogom koji je najavio Vučić, ali je moguće da njihov ishod značajno utiče na odvijanje dijaloga, naročito ukoliko bi opozicija zabeležila uspeh. Za opoziciju, a naročito za DS, ti izbori imaju veći značaj od Vučićevog poziva na dijalog, što znači da će opozicione stranke biti usredsredjene na kampanju. Neminovno zaoštaravanje odnosa koje sa sobom nosi predizborna kampanja neće, naravno, pogodovati razvoju dijaloga.


NIN o Telekomu: I krivi i dužni - Ekonomija - Dnevni list Danas\nPočetna » Ekonomija » NIN o Telekomu: I krivi i dužni\nNeto dobit Telekom grupe je povećana sa 2,46 na 4,16 milijardi dinara, što je, kako navodi mesečnik, značajno manja nego što je bila pre nego što je Telekom krenuo u ofanzivu i širenje na tržištu.\nLane je prekinut trend pada profita Telekoma, započet 2014. godine, kada je neto dobit Telekom grupe iznosila skoro 152 miliona evra, da bi u poslednje dve godine pala na samo 21 milion, odnosno 35 miliona evra.\nNIN je podsetio da se Telekom 2019. godine „do guše zadušio“ da bi kupovinu privatnih kablovskih operatera „iskeširao“ oko 43 milijarde dinara.\nKako je istaknuto, dug te kompanije je na kraju 2020. godine iznosio kao i pre godinu dana, više od 1,2 milijarde evra, odnosno 144,77 milijardi dinara. U to nije uračunato 200 miliona evra koliko se Telekom zadužio emisijom korporativnih obveznica koje je u velikoj meri otkupila Narodna banka Srbije i tako mu omogućila dodatnu likvidnost.\nZa pet godina je koeficijent zaduženosti Telekoma (odnos neto dugovanja i ukupnog kapitala) skoro utrostručen, sa 18,2 odsto, koliko je iznosio 2015. godine, na 44,3 odsto u 2019, godini, da bi lane, ako se uzmu u obzir i obaveze po osnovu lizinga, prvi put premašio granicu od 50 odsto.\nTelekom će akcionarima, među kojima je država najveći sa 58 odsto udela, uplatiti svih 4,16 milijardi dinara prošlogodišnje dobiti, ili 5,2 dinara po akciji bruto.\nTo znači da će u budžet Srbije biti uplaćeno oko 2,4 milijarde dinara, a oko 4,8 miliona građana koji su besplatno dobili po 31 akciju, dobiće pojedinačno nešto manje od 160 dinara, ili 1,3 evra bruto.


Aktivisti na protestu zbog ranjavanja Džejkoba Blejka u Kenoši\nKancelarija za ljudska prava UN osudila je ranjavanje Afroamerikanca Džejkoba Blejka u kojeg je pucao policajac i saopštila da takvom upotrebom sile policija možda krši međunarodno pravo.\nU gradu Kenoša u Viskonsinu izbili su protesti nakon što je objavljen snimak ranjavanja Džejkoba Blejka, zbog kojeg će ostati delimično paralizovan.\nKancelarija UN za ljudska prava ocenila je da je ovo ranjavanje "bolni podsetnik" na povišen rizik sa kojim se susreću crnci u Americi prilikom interakcije sa policijom.\n"Prema onome što možemo da vidimo, deluje da policija primenjuje prekomernu silu prema Džejkobu Blejku i ne deluje da se policajac povinuje međunarodnim propisima o upotrebi vatrenog oružja", rekao je portparol kancelarije Rupert Kolvil.\nSindikat policije iz Kenoše saopštio je da je policajac tako postupio jer Blejk nije slušao njegova naređenja i da je potegao pištolj tek pošto je upotrebio sva ostala verbalna i fizička sredstva. Ipak, portparol kancelarije UN kaže da je moguće da je to što je uradio policajac bazirano na diskriminaciji.\n"To je samo još jedan primer nedovoljne kontrole u posedovanju oružja u SAD. Trebalo bi da je, u ovako tenzičnoj situaciji, gotovo nemoguće da jedan 17-godišnjak trči naokolo sa automatskom puškom", kaže Kolvil.\nPortpatol Kancelarije za ljudska prava pozvao je američku administraciju da ne šalje federalne agente u Kenošu, jer smatra da bi njihovo prisustvo dodatno pogoršalo situaciju.\nPredsednik Donald Tramp je na Tviteru ranije napisao da su pripadnici Nacionalne garde uspešno sprečili nerede i nasilje u Kenoši i najavio da će federalna vlada pomoći ako lokalne vlasti to zatraže.


Tijela Programa – IPA Cross-Border Cooperation Programme Montenegro-Albania 2014-2020\nUgovorno tijelo Crna Gora\nUgovorno tijelo za IPA Program prekogranične saradnje Crna Gora-Albanija 2014-2020 je Ministarstvo finansija, odnosno Direktorat za finansiranje i ugovaranje sredstava EU pomoći.\nOperativnu strukturu Crne Gore čini CBC tijelo i Ugovorno tijelo; prvo je smješteno u Vladi Crne Gore – Kancelarija za evropske integracije, Odsjek za evropsku teritorijalnu saradnju, a drugo u Ministarstvu finansija, Direktorat za finansiranje i ugovaranje sredstava EU pomoći. Ulogu šefa Operativne strukture vrši Generalni direktor Direktorata za evropske fondove u Ministarstvu evropskih poslova.\nOperativnu strukturu Albanije čini CBC tijelo u Ministarstvu za Evropu i vanjske poslove, dok ulogu šefa Operativne strukture vrši direktor Direktorata za EU fondove u Ministarstvu za Evropu i vanjske poslove. Kontrolno tijelo je sastavni dio sistema za upravljanje i kontrolu i njegove dužnosti izvršava Ministarstvo finansija i ekonomije.\nZajednički tehnički sekretarijat (ZTS) je administrativno tijelo nadležno za dnevno upravljanje IPA Programom prekogranične saradnje Crna Gora – Albanija. ZTS je odgovoran za pružanje pomoći potencijalnim aplikantima u traženju projektnih partnera, izgradnji njihovih kapaciteta za pripremu prijedloga projekata (organizacija Foruma za traženje partnera, organizacija obuka za upravljanje projektnim ciklusom) kao i za podršku Ugovornom tijelu u radu sa evaluacionim odborima. ZTS je takodje zadužen, za obezbijeđivanje bliske saradnje Operativnih struktura (OS), podršku Zajedničkom odboru za praćenje (ZOP) kroz ulogu sekretarijata, za nadgedanje projekata, praćenje i savjetovanje korisnika grantova, za kampanju i druge aktivnosti vezane za promociju i podizanje svijesti o IPA programima prekogranične saradnje.\nZajednički upravni odbor (ZUO)\nUloga Zajedničkog upravnog odbora (ZUO) se sastoji u nadgledanju sprovođenja ugovora o uslugama za tehničku podršku, uključujući i praćenje napretka aktivnosti projekta, obezbjeđujući sveobuhvatnu koordinaciju implementacije projekta i procjene kvaliteta projektnih rezultata. Saradnja sa članovima ZUO i povratne informacije će obezbjediti pravac i tehničke smjernice za implementaciju projekta i obezbjediti odgovarajucću koordinaciju između uključenih aktera.\nZajednički odbor za nadgledanje (ZON)\nZajednički odbor za nadgledanje (ZON) je zadužen za praćenje ukupne realizacije programa i sastoji se od predstavnika zemalja korisnica, Crne Gore i Albanije koje imaju ravnopravan status u ZON-u.


Paragraf- Arhiva pravnih i ekonomskih vijesti na dan 23.04.2020.\nOCJENA USTAVNOSTI I ZAKONITOSTI: Zabranom kretanja licima mlađim od 18 godina i starijim od 65 godina na području FBiH prekršena su ljudska prava\nUstavni sud Bosne i Hercegovine je elektronskim putem održao redovnu, 106. sjednicu Velikog vijeća Ustavnog suda Bosne i Hercegovine.\nPREDSTAVNIČKI DOM PARLAMENTA FEDERACIJE BIH: 23. aprila 2020. godine 9. vanredna sjednica - Razmatranje prijedloga zakona\n9. vanredna sjednica Predstavničkog doma Parlamenta Federacije BiH biće održana u četvrtak, 23. aprila 2020. godine, putem Cisco Webex platforme u 11 časova.\nUREDBA SA ZAKONSKOM SNAGOM O PORESKIM MJERAMA ZA UBLAŽAVANjE EKONOMSKIH POSLjEDICA NASTALIH USLjED BOLESTI COVID19 IZAZVANE VIRUSOM SARS-COV-2: Obavještenje za sportske organizacije sa sjedištem u Republici Srpskoj\nUredbom sa zakonskom snagom o poreskim mjerama za ublažavanje ekonomskih posljedica nastalih usljed bolesti COVID19 izazvane virusom SARS-CoV-2 ("Sl. glasnik RS", br. 35/2020) utvrđene su poreske mjere s ciljem smanjenja nelikvidnosti poreskih obveznika uzrokovanih vanrednim stanjem.\nPROJEKAT RAZVOJA RADNE SNAGE I VEĆEG PRISTUPA TRŽIŠTIMA: Poziv za dostavu projektnih prijedloga do 11. maja 2020. godine\nProjekat razvoja radne snage i većeg pristupa tržištima (WHAM) Američke agencije za međunarodni razvoj (USAID-a) poziva sve zainteresovane i kvalifikovane organizacije da dostave svoje projektne prijedloge za podršku putem bespovratnih sredstava.\nPRIJEDLOG IZMJENA I DOPUNA PRORAČUNA FBIH ZA 2020. GODINU: Subvencije javnim preduzećima smanjene su za 6 miliona KM, privatnim preduzećima za 4 miliona\nŠTAB CIVILNE ZAŠTITE KANTONA SARAJEVO: Donijete dvije nove naredbe\nŠtab civilne zaštite KS donio je dvije nove naredbe, jedna od njih je i obavezno testiranje na zaraznu bolest COVID-19 uzrokovanu koronavirusom, svih osoba koje su smještene u karantin na području KS.


Nisu pronađeni nikakvi posmrtni ostaci u blizini hrama Hrista Spasa GracanicaOnline.info\nNisu pronađeni nikakvi posmrtni ostaci u blizini hrama Hrista Spasa\nU blizini hrma Hrista Spasa u Prištini nisu pronađeni nikakvi posmrtni ostaci ni posle iskopavanja koja su obavljena na trećoj lokaciji.\nOvime je pretraga završena, potrvdio je predsednik srpske komisije za nestala lica Veljko Odalović koji je, zajedno sa predstavnicima SPC, danas prisustvovao pretrazi na trećoj i poslenjoj lokaciji oko nedovršenog prištinskog hrama.\nOdalović je rekao da će nadležni organi koji su vodili postupak izdati i zvanično saopštenje i dati više tehničih detalja u vezi sa iskopavanjima i pretragom terena.\n„Važno je da je dat odgovor na nešto što je u ovom trenutku bilo opterećujuće i po srpsku i po kosovsku javnost i porodice. Da ponovim još jednom, na ovoj lokaciji nisu pronađeni posmrtni osaci“, rekao je Odalović\nPretraga terena u blizini hrama Hrista Spasa u Prištini počela je 13. jula, posle izjava svedoka koji su naveli tri lokacije na kojima su, navodno, pokopana tela ubijenih kosovskih Albanaca.\nNapad na Srbe u Berivojcu\nKosovska policija zaplenila 13 grla švercovanih krava iz Srbije\nGračanica: Kradu se čak i košnice sa pčelama\nNapad na Srbe u Berivojcu B. Kostić: Zadržavanje udžbenika na Carini kršenje osnovnih ljudskih prava, prava na život i na obrazovanje Mladi žele da napuste sever Kosova Stigli vitezovi „Belog orla“\nObjavljeno 28. jula 2016. by Ivan MiljkovićU kategoriji Vesti, Hronika\n14. jula 2020., 21:18


IRF će davati i kredite bez kolaterala | Ekonomist\nInvesticiono razvojni fond (IRF) planira uvođenje garantnog fonda, koji će biti namijenjen onima koji imaju održive projekte, ali nemaju kolateral, kao i mikrokreditiranja, čiji je cilj da se podrže građani iz nerazvijenih regija.\nPredsjednik odbora direktora IRF-a, Zoran Vukčević, kazao je Pobjedi da je kolateral jedan od problema sa kojim se suočavaju početnici u biznisu.\n“Garantni fond je namijenjen onima koji imaju održive projekte, a nemaju kolaterala da bi ušli u biznis. Uvođenjem garantnog fonda, IRF će stvoriti još jedan mehanizam koji će motivisati potencijalne preduzetnike da se lakše odluče za sopstveni biznis i na taj način riješe egzistencijalno pitanje, otvore nova radna mjesta i sebi i drugima i postanu ekonomski nezavisni”, rekao je Vukčević.\nCilj mikrokreditiranja je, kako je dodao, da se podrže građani iz nerazvijenih regija, u statusu socijalnog staranja i oni koji ne mogu da dobiju kredite od drugih finansijskih institucija.\nVukčević je precizirao da je Vlada odlučna da obezbijedi neophodne uslove kako bi se što veći broj građana opredijelio da ‘uzme stvar u svoje ruke’ i riješi zaposlenje otvaranjem svog preduzeća, pa će obezbijediti potrebna sredstva za početak rada garantnog fonda.\n“On je namijenjen svima koji imaju održive projekte, a nemaju dovoljno kolaterala koji je zakonom predviđen, omogućićemo da kroz šemu garantnog fonda realizuju svoje biznis ideje. Ovaj instrument je namijenjen mladima, ženama, nezaposlenim visokoškolcima, individualnim poljoprivrednim proizvođačima, tehnološkim viškovima i preduzetnicima koji imaju održivu i profitabilnu ideju”, precizirao je Vukčević.\nIzdavanjem garancija stvoriće se preduslovi za lakši pristup kreditnim sredstvima i na taj način motivisati potencijalni, ali i postojeći preduzetnici da ulažu u biznis.\nIRF planira da, kako je kazao, posveti posebnu pažnju socijalnom preduzetništvu, razvoju start-up biznisa i uopšte jačanju preduzetničkih kapaciteta.\n“Cilj je da se što efikasnije podrže građani koji su u statusu socijalnog staranja i nijesu u mogućnosti da obezbijede kredite kod drugih finansijskih institucija. U pitanju je novi instrument finansijske podrške koji se odnosi na odobravanje mikrokredita koji su, prije svega, u funkciji samozapošljavanja i jačanja malog biznisa. To će biti instrument koji će doprinijeti borbi protiv siromaštva”, poručio je Vukčević.\nU cilju uvođenja mikrokredita, IRF je početkom ove godine počeo pregovore sa Razvojnom bankom Savjeta Evrope za 30 miliona eura koje bi proslijeđivala preduzetnicima i malim i srednjim preduzećima.\n“Namjena je da se ovim sredstvima podržavaju krediti do 50 hiljada eura i to za finansiranje klijenata u ekonomski nerazvijenim regionima, kao i za ekonomski ugrožene grupe građana poput tehnoloških viškova iz procesa tranzicije, svršenih visokoškolaca, žena i početnika u biznisu, te malih poljoprivrednih proizvođača”, rekao je Vukčević.\nProgram "Stop sivoj ekonomiji" prilika za zaposlenje…


Samo Medimpex ispunio uslove\nAd-hoc tim Vlade Federacije BiH za pregovore sa dobavljačima vakcina za Federaciju Bosne i Hercegovine završio je sastanak u Sarajevu. Podsjetimo, rok dobavljačima da dostave potpunu dokumentaciju o nabavci 350.000 doza vakcina za Federaciju BiH bio je danas do 16 sata, odnosno do početka sjendice ad-hoc tima.\nKako Stav saznaje, samo jedna kompanija dostavila je potpunu dokumentaciju za nabvku vakcina, dok su četiri kompanije tražile vremensku odgodu za nabavku vakcina. Pet kompanija odustalo je od nabavke vakcina za potrebe Federacije BiH. Zavod za javno zdravstvo Federacije BiH, preko kojeg ide nabavka vakcina, trebao je još u petak potpisati ugovore s dobavljačima, ali oni nisu dostavili potpunu dokumentaciju te su tražili dodatno vrijeme da dostave sve potrebne dokumente. Podsjetimo riječ je o nabavci ruske vakcine Sputnik V.\nUz Medimpex ozbiljne ponude imali su MGM Farm kakanj, Krajina Group i Bosnalijek, ali zbog kratkor roka tražili su dodatno vrijeme da prikupe potrebnu dokumentaciju. Vlada FBiH će odluku o izboru dobavljača vakcina donijeti večeras na vanrednoj sjednici.


GRAS nabavio sedam trolejbusa, za 10 dana bit će pušteni u saobraćaj – Gradski prevoz\nGRAS nabavio sedam trolejbusa, za 10 dana bit će pušteni u saobraćaj\nZa deset dana u promet će biti pušteno sedam novonabavljenih trolejbusa KJKP GRAS. Najavio je to ministar saobraćaja Kantona Sarajevo Adnan Šteta koji je sa direktorom ovog preduzeća Avdom Vatrićem danas prisustvovao isporuci prva dva kupljena vozila.\n“Tokom sedmice stići će još pet trolejbusa i odmah nakon što se obave neophodne procedure, vozila će biti puštena u promet. Radi se o sedam polovnih trolejbusa koje je kupilo preduzeće GRAS putem javnog poziva, sredstvima koje je obezbijedilo Ministarstvo”, kazao je ministar Šteta.\nPo riječima direktora Vatrića, sedam novonabavljenih trolejbusa su marke HESS, mogu primiti po 160 putnika, imaju platformu za invalide i dječija kolica kao i bolje sisteme za grijanje i hlađenje u odnosu na trolejbuse koji su trenutno u prometu.\nTags: GRASNabavke vozilaTrolejbus


OHR insistira da prisustvuje psoebnoj sednici NSRS\nTanjug 10. decembra 2021. 12:59\nSARAJEVO – Kancelarija visokog predstavnika u BiH uputila je pismo potpredsedniku Narodne skupštine Republike Srpske Denisu Šuliću u kojem stoji da je njegov stav o neprisustvu predstavnika te kancelarije na posebnoj sednici neprihvatljiva.\n„Ovo je jasno nepoštovanje Dejtonskog sporazuma. Verujem da ćete ispoštovati svoju obavezu iz Dejtonskog sporazuma i osigurati nesmetan rad predstavnika OHR-a na današnjoj sednici u skladu s Aneksom 10 Dejtonskog sporazuma“, stoji u pismu, preneo je sarajevski portal Klix.\nŠulić je juče rekao da smatra da je za njega nedopustivo da OHR ili bilo koja druga kancelarija na ovaj način komunicira s Narodnom skupštinom Republike Srpske.\n„S obzirom na činjenicu da u BiH ne postoji visoki predstavnik pa samim tim ni njegova kancelarija, ne vidim bilo kakav osnov za njihovo prisustvo posebnoj sednici. Osim toga, samo obraćanje Narodnoj skupštini u imperativu je nešto što ne mogu prihvatiti“, saopštio je juče Šulić.


Dve nove slobodne zone u Srbiji – Semendria\nDve nove slobodne zone u Srbiji\n31. maj 2011. PRIVREDA – U Srbiji je planirano da do kraja godine budu otvorene još dve slobodne zone i to u Nišu i Smederevu, najavio je danas direktor Uprave za slobodne zone Ministarstva finansija Dejan Ristić.\nOn je, nakon potpisivanja Sporazuma o saradnji sa predsednikom Komore italijansko-srpskih privrednika Vinćencom Divelom, rekao da u Srbiji trenutno postoji sedam slobodnih zona i da poslovanje u tim zonama investitorima donosi mnoge prednosti i pojeftinjuje proizvodnju.\nSlobodne zone u Srbiji geografski su dobro pozicionirane, a to su Subotica, Novi Sad, Zrenjanin, Šabac, Kragujevac, Užice i Pirot, rekao je Ristić.\nOn je dodao da investitori u slobodnim zonama, posebno oni čija je proizvodnja izvozno orijentisana, uživaju razne poreske olakšiće, administrativne procedure su jednostvanije dok i lokalna samouprava daje određene olakšice.\nRistić je istakao da je značaj slobodnih zona preopznala italijanska kompanija Fijat, a da se očekuje dolazak u Srbiju kooperanata Fijata kao i drugih investitora iz Italije.\nPrema njegovim rečima, Vlada Srbije je u martu usvojila Strategiju razvoja slodobnih zona u Srbiji 2011-2016 koja predviđa dodatne sitmulativne mere za investitore koji posluju u tim zonama.\nRistić je naveo da je potpisani sporazum za Komorom italijansko-srpskih privrednika rezulatat dobrih bilateralnih odnosa Srbije i Italije.\nPredsednik Komore italijansko-srpskih privrednika Divelom, rekao je da je Italija jedan od najzančajnih investitora u Srbiji i da oko 200 italijanskih i mešovitih srpsko- italijanskih kompanija posluje u našoj zemlji.\nOn je rekao da komora osnovana 2002. godine okuplja 136 članica i pruža sveobuhvatnu podršku svojim firama koje posluju u Srbiji.\n« Akcija “Očistimo Srbiju” u Smederevu\nInvesticija u novi pogon Ju-Es stil Srbije »


U Zimbabveu bitcoin vrijedi 12.000 dolara | Poslovnisvijet\nU Zimbabveu su kriptovalute prepoznate kao sredstvo zaštite od inflacije i finansijskih nedaća, zbog čega je mjenjačnica kriptovaluta Golix podigla vrijednost bitcoina na 12.105 dolara.\nDok se vrijednost bitcoina mijenja na dnevnom nivou, te od 8.000 dolara pada na 6.300, „narodna valuta“, kako ga još zovu, doživljava procvat u Zimbabveu. Budući da je u ovoj zemlji nedavno došlo do poskupljenja osnovnih životnih namirnica, te usluga, strahuje se da bi ponovo moglo da dođe do hiperinflacije, kao 2008. godine. Upravo zbog toga su kriptovalute prepoznate kao sredstvo zaštite od inflacije, te finansijskih nedaća, zbog čega je mjenjačnica kriptovaluta Golix podigla vrijednost bitcoina na 12.105 dolara, piše portal PC Press.\nIako se širom svijeta upozorava da je bitcoin mjehur koji bi mogao da implodira svakog trenutka, finansijski sistem Zimbabvea podržava ovakav rizik. Tako se građani sve češće odlučuju da svoje finansije prebace u kriptovalute. Arnold Manhizwa, IT stručnjak koji radi za telekom kompaniju u Harareu, kaže da je sav svoj novac prebacio u bitcoin, te da je to jedini način da zaštiti svoje investicije.\nVlada Zimbabvea je usvojila američki dolar 2009. godine, pošto je hiperinflacija uništila domaću valutu, te su mnogi građani ostali bez svojih ušteđevina. Poslije perioda relativne stabilnosti, došlo je do nedostatka fizičkog novca, te su na računima stanovnika Zimbabvea ostale elektronske jedinice, koje se zvanično zovu dolar, ali imaju daleko manju vrijednost.\nU januaru su, naprimjer, oni koji su željeli da sa svojih računa podignu 100 fizičkih dolara morali da podignu 120 elektronskih, a sada se ta suma popela na 180 „zolara“, kako još zovu elektronski dolar. Skoro sve transakcije se obavljaju preko kreditnih kartica i mobilnih telefona, a ekonomisti procjenjuju da inflacija skače za 50% na mjesečnom nivou, kada su „zolari“ u pitanju, što je mnogo više od zvaničnih podataka o inflaciji, a koji se tiču fizičkog dolara, te iznose 0,38%.\nTako građani Zimbabvea na sve načine pokušavaju da sačuvaju svoje investicije, te su kriptovalute protumačene kao sigurna zona. Rizik je više nego jasan, budući da je globalna vrijednost bitcoina pala za više od 1.000 dolara prošle nedjelje, dok je u Golixu u Harareu 12. novembra vrijednost u jednom trenutku pala na 11.000 dolara, što je pad od 8% za manje od 24 sata. Ali, ako se ta situacija uporedi sa vrijednošću „zolara“, jasno je zašto su građani Zimbabvea spremni na rizik.\nPrethodna : Bh. kompanije s halal standardom osvajaju tržišta\nSlijedeća : Predstavnici Poncini Consultinga posjetili FIPA-u


Pucnjava u Nju Orleansu, ranjeno 16 osoba\nBeta\t 23. novembra 2015. 10:30\nU pucnjavi na jednom igralištu u Nju Orleansu ranjeno je sinoć 16 osoba kada su dve grupe u medjusobnom sukobu otvorile vatru medju više stotina ljudi koji su prisustvovali snimanju muzičkog spota, saopštila je danas američka policija.\nKako je saopšteno iz policije, 10 ljudi je ambulantnim kolima odvedeno u bolnicu, a šestoro privatnim vozilima. Na snimcima sa terena, vide se lekari hitne pomoći koji prenose ranjene osobe u ambulantna kola i pojedinci koji leže na zemlji.\nU saopštenju se dodaje da istražitelji ne znaju koliko su ozbiljne povrede, niti šta je izazvalo incident u parku u kojem je bilo okupljeno stotine ljudi.\nPolicija je navela da snimanje muzičkog spota nisu prethodno odobrile vlasti.\nSvedoci incidenta kazali su policiji da su naoružani muškarci pobegli pošto je pucnjava završena.


Vranje zanimljivo Norvežanima - juGmedia\nVranje zanimljivo Norvežanima\nVRANJE – Gradonačelnik Vranja Zoran Antić i članovi delegacije iz Srbije borave u Norveškoj , u okviru ove posete danas su razgovarali sa gradonačelnikom Grana Knutom Lerom. Ler je goste iz Srbije upoznao sa osnovnim karakteristikama Grana, političkom situacijom i sastavom i funkcionisanjem lokalnog parlamenta. Na prijemu je bilo reči o i radu lokalne administracije, kao i primeni KOSTRA sistema koji podrazumeva izveštavanje lokalnog prema centralnom nivou.\nPrezentovan je i sistem zdravstvene i socijalne zaštite u svim segmentima rada, zatim kvalitet i monitoring usluga koje pružaju opštine i države.\n„ Zahvaljujući organizatorima studijske posete, prvog dana imali smo direktne kontakte sa svim relevatnim činiocima, od kojih smo dobili detaljne informacije o funkcionisanju države i lokalnih samouprava. Norveška je pravno uređena država, sa jakim socijalnim sistemom. Tokom razgovora predočio sam prednosti Vranja za potencijalne zainteresovane investitore, i ono što je ohrabrujuće jeste da za naše kolektive poput „Zavarivača“ ima puno posla. Već sam imao i i susret sa ambasadorom Simurdićem, koji mi je rekao da je Simpo na pragu da krene sa radom u Norveškoj. Jednom rečju, za Vranje i naša preduzeća Norvežani su jako zainteresovani, i to moramo iskoristiti na pravi način“, izjavio je za zvanični gradski sajt gradonačelnik Zoran Antić.\nU večernjim satima za delegaciju iz Srbije, ambasador naše zemlje u Norveškoj Milan Simurdić prirediće prijem, na kome će biti organizovana prezentacija naših lokalnih samouprava.\nRaznolikošću programskih sadržaja, Dom kulture Grdelica privlači sve veću pažnju stanovnika ove varoši programe koje organizuje. (više…)\nU naselju Novi Zavoj kraj Pirota u znak sećanja na selo Zavoj potopljeno pre 56 godina održana je gastronomska manifestacija ''Banicijada'' na kojoj…\n15.05.2013. u 14:06\nали нисам сигуран да Норвежани пију коњак!


Odjeci samita u Sloveniji: Zasad rampa EU za Zapadni Balkan, rasprava o proširenju ipak sledi\nBeta 8. oktobra 2021. 11:15\nČlanice Evropske unije zasad nemaju zajedničke stavove kako bar srednjoročno povećati izglede da se Zapadni Balkan ugradi u strukture Unije, što se vidi i kao glavni zaključak susreta vodja EU i regiona u Sloveniji.\nAli će Evropska komisija najpre ovog meseca obelodaniti izveštaj o reformama u regionu, da bi potom lideri EU održali bitnu raspravu o geopolitici, granicama Unije, uključujući i proširivanje, potvrdili su agenciji Beta potvrdili zvaničnici EU u Briselu.\nOni su ukazali na to da je posle samita na Brdu kod Kranja nemačka kancelarka Angela Merkel predočila da ne misli da je svrsishodno utvrdjivanje nekih datuma za članstvo za partnere sa Zapadnog Balkana, već da to treba da usledi „kad budu ispunjeni uslovi“, dok je francuski predsednik Emanuel Makron saopštio da će EU uskoro održati „suštinsku raspravu o geopolitici Unije i proširivanju“.\nMakron je stavove Francuske, ali i još nekih članica Unije, obrazložio tako što je rekao da „moramo najpre temeljito preobraziti funkcionisanje EU, jer je to već teško sa postojećih 27.članica“.\nMakron je naglasio da „Unija mora odrediti svoje spoljne granice i razmotriti politiku i odnose prema susedima, a posebno prema Rusiji i Turskoj“, što drugim rečima znači da se sagleda, kad i pod kojim uslovima, bi se granice Unije „mogle proširiti i na Zapadni Balkan“.\nIzrael će izdvojiti 3 milijarde USD za borbu protiv kovida\nMediji i analitičari su mahom ocenili da ishod samita na Brdu kod Kranja znači da je EU za neko dogledno vreme stavila rampu na mogućnosti da otvori vrata nekom od kandidata za članstvo.\nVeć je, kako je zaključeno, ponudjen paket finansijske podrške i investicija da bi se jačanjem ekonomske saradnje, trgovine medju samim zemljama regiona na temelju EU vrednosti i pravila pospešili ekonomski boljitak koji bi olakšao i politički preobražaj Zapadnog Balkana, a time i željeno dostizanje stepena demokratskog i ekonomskog razvitka koji bi uverio članice EU da kandidati iz regiona zaslužuju članstvo.\nMakron je ponovio da je „potreban politički angažman i investicije EU kako bi se postigla već trgovinska i ljudska integracija u regionu i zajednička politika postupanja prema manjinama“.\nFrancuski predsednik je, medjutim, predočio da u regionu postoje i dalje vrlo komplikovani odnosi, posebno kad je reč o Srbiji i Kosovu, ocenivši da je „došlo i do nazadovanja, vraćanja u istoriju i velikih napetosti“.\nAngela Merkel je navela da bi utvrdjivanje datuma, rokova za članstvo kandidata sa Zapadnog Balkana značila da bi se EU našla pod pritiskom da to ispuni i ako bi se ispostavilo da kandidati uopšte još nisu ispunili uslove, demokratski stasali i ekonomski ojačali da to bude moguće.\nIzveštači EU medija sa samita u Sloveniji su javili da je „zamor od proširivanja“ činjenica medju nekim zapadnim članicama Unije, ali da potrebu unutrašnjeg sredjivanja, preuredjenja EU nameće i situacija s nekim državama evropske 27-orice na istoku, protiv kojih je Evropska komisija pokrenula kaznene postupke zbog kršenja nekih temeljnih vrednosti, vladavine prava, nezavisnosti pravosudja, slobode medija, što onda jača strah od ulaska novih članica.\nJer, kako piše francuski list „Lezeko“, loša iskustva sa ranijim učlanjenjem zemalja za koje se ispostavilo da su ušle u EU s velikim manjkavostima upravo na polju vladavine prava, pravosudja, korupcije i organizovanog kriminala, nadovezuje se na izveštaje Evropske komisije o Zapadnom Balkanu, iz kojih proističe da se u regionu te reforme slabo sprovode u delo.\nTu velike zamerke naročito postoje u Francuskoj, Holandiji, Danskoj, Belgiji, pa i Nemačkoj, dok Italija, Austrija, Grčka i članice na istoku EU misle da treba pružiti ozbiljne dokaze da Unija istinski smatra da Zapadni Balkan pripada Uniji.\nU Deklaraciju na Brdu kod Kranja je jedva i tek u poslednji čas ubačeno da EU „potvrdjuje predanost proširivanju“, ali je odmah posebno naglašeno da se partneri na Zapadnom Balkanu moraju posvetiti „sprovodjenju uverljivih reformi, poštenih i strogih uslova, kao i načelu sopstvenih zasluga“.\nŠpanski dnevnik „Pais“ je mišljenja da je sad nastala situacija da „EU zauzvrat nudi ekonomske povoljnosti zemljama Zapadnog Balkana da bi nadoknadila zaostajanje u proširivanju“, a to znači „nudi Srbiji i ostatku bivše Jugoslavije 29 milijardi evra investicija, jeftinijih telefonskih usluga i olakšica za izvoz na evropsko tržište“.\nAnalitičari su izračunali da bi, uz već datu pomoć EU za otklanjanje posledica epidemije korona virusa i 9 milijardi evra iz pretpristupnog fonda EU IPA III u idućih sedam godina moglo da se privuče i još 20 milijardi kapitala medjunarodnih finansijski organizacija i privatnih investicija u region, što bi predstavljalo finansijsku injekciju ravnu trećini ukupnog godišnjeg bruto domaćeg proizvoda svih šest partnera na Zapadnom Balkanu, s tim što bi ta sredstva bila ugradjena i u „zeleni program“, digitalizaciju i infrastrukturno povezivanje sa EU.\nAnalitičari italijanskog Instituta za medjunarodna pitanja i nemačkog Instituta za bezbednost i spoljne poslove su, medjutim, naveli podatke da je za poslednjih desetak godina deficit zapadnobalkanskih zemalja u trgovini s državama EU iznosio u proseku oko 9 milijardi evra godišnje.\nU medijima EU je našla odjeka i izjava albanskog premijera Edija Rame da „smo mi na lošem iskustvu navikli da se ničemu ne nadamo, jer smo svedoci da Evropa ne prolazi kroz baš neke dobre momente, uz mnoge unutrašnje probleme, pa se na proširivanje ne gleda s oduševljenjem“.\nOglasili su se i Zapadnom Balkanu dobro znani medjunarodni poslenici Ketrin Ešton, Miša Gleni, Mark Mediš, Aleksander Rondos i Ivan Vejvoda koji su u zajedničkom proglasu upozorili da bi odustajanje EU od proširivanja na Zapadni Balkan značilo „vraćanje na podeljenu Evropu, okruženu silama koje nemaju ni interesa niti vrednosti u srcu“.\n„Ostavljanje Zapadnog Balkana u stalnoj zoni sumraka na rubu Evrope bi bio strategijski poraz, a koji se može izbeći“, iako, kažu oni, jeste istina i da u tom regionu „reforme slabo ili nikako ne napreduju, opšta korupcija jeste briga, antidemokratska kretanja u novim članicama Unije jačaju glavobolju oko uvoza novih problema, dok je Bregzit urušio jasne nade u evropsku budućnost“.\nI kao dodatnu potporu izlaženju iz te „zone sumraka“ za region, Eštonova, Gleni, Mediš, Rondos i Vejvoda predlažu da se „zajedno s SAD poradi na podsticanju nužnih reformi i napretka…a Bajdenova administracija mora biti snažan partner u pomoći da se dostigne taj cilj“.\nBranislav Tiodorovic: „Stanje katastrofa, virus ne priznaje srpski…


balkanska mafija\nBALKANCI SARADNICI NARKO-MAFIJE: Provaljen put droge od Kolumbije do Evrope\nAutor: Glas javnosti 04.11.2021. u 08:52\nKolumbijska narko-mafijaška organizacija "Golfo", čiji je vođa Dario Usuga, zvani Otonijel, uhapšen krajem oktobra, ima balkansku mafiju kao saveznika, i to kao jednu od svojih pet glavnih međunarodnih veza, saopštila je policija u Kolumbiji, prenosi RTCG.\nDirektor kolumbijske policije, general Horhe Luis Vargas izjavio je da ta zločinačka organizacija ima pet glavnih saveza za šverc kokaina na različitim geografskim širinama: u Meksiku, u kartelima Halisko Nueva Generasion i Sinaloa, te u Evropi kalabrijsku i sicilijansku mafiju i mreže za trgovinu drogom na Balkanu.\nOn je na konferenciji za novinare objasnio da je droga iz Kolumbije ili Centralne Amerike ubacivana u brodske kontejnere, uglavnom do Holandije, ali i do Španije, a odatle, kopnom na Balkan.\nKlan "Golfo", prema zvaničnim podacima kolumbijske policije, broji oko 3.500 ljudi.


Ocena je da su vidljivi "odmreniji tonovi i pristup, kako s jedne strane, SAD I Velike Britanije, tako i s druge strane, Rusije". Na nedavnom sastanku visokih diplomatskih funkcionera EU i SAD u Briselu, zaključeno je da treba sve učiniti da se u pregovorima o decentralizaciji i "nestatusnim" pitanjima postigne što veći napredak i nagodba srpske i albanske strane jer će to biti dragoceno, ako ne i presudno za nalaženje rešenja za status. Tek tad bi se moglo razmišljati i o novoj rezoluciji SB UN.\nIzaslanik UN Marti Ahtisari zato treba da nastavi pregovore, a sa njim će se u četvrtak u Njujorku sastati šefovi diplomatija Evropske unije i njen visoki predstavnik za spoljnu politiku i bezbednost Havijer Solana. Medju evropskom dvadesetpetoricom je preovladao stav da rešenje statusa Kosova mora doneti stabilnu osnovu za apsolutno nužno pospešenje pre svega ekonomsko-socijalnog stanja u pokrajini gde će Evropska unija preuzeti ključni upliv.\nPartneri u EU smatraju i da to mora obavezno značiti unutrašnju stabilizaciju Srbije i njeno što brže uključivanje u strukture Evropske unije, uz prethodno neminovno rešenje problema saradnje Beograda s Haškim sudom. Iako iz Kontakt grupe i od Ahtisarija i dalje stižu tvrdnje da rešenje statusa treba izdejstvovati do kraja godine, u Evropskoj uniji većina partnera smatra da to može da se pomeri i do proleća, ako je izvesno da će ishod biti bolji za stabilnost Kosova, Srbije i regiona.\nSolana je na zasedanju šefova diplomatija EU, u petak, jasno ukazao i na mogućnost da se sačeka da u Srbiji najpre bude usvojen novi ustav i održani izbori, te da se onda prione na rešavanje statusa Kosova. Solana je podvukao da se, takodje, želi stabilizacija Srbije i da Evropska unija hoće da bude "deo rešenja, a ne problema".\nOdlično obavešteni medjunarodni diplomatski izvori su Beti preneli da Ahtisari traži podršku Kontakt grupe za to da se ubede obe strane za kompromis, posebno u pitanju decentralizacije I utvrdjivanja opština sa srpskom većino i njihovih nadležnosti.\nAli, kako se tvrdi, Ahtisari smatra da bi, iako nema drugog izbora, davanje sirokih ovlašćenja za opštine sa srpskom većinom u suštini dovelo do "odvajanja" i ne bi doprinelo "multietničkom Kosovu".


Kina za strategiju na dva koloseka za Iran\nAmerički predsednik Barak Obama i kineski predsednik Hu Djintao, Vašington, 12 april 2010.\nKineski ministar inostranih poslova rekao je da Peking podržava strategiju UN-a na dva koloseka, kako bi se Iran ubedio da okonča svoje osetljive aktivnosti na nuklearnom planu.\nPredstavnica ministarstva inostranih poslova, Điang Ju, danas je saopštila da Peking želi da se dijalog sa Iranom nastavi, ali da podržava zavođenje sankcija ukoliko diplomatija ne uspe. Ona je dodala kako Kina ne veruje da samo pritisak i sankcije mogu da reše medjunarodni spor sa Iranom zbog kontroverznog nuklearnog programa Teherana.\nPredstavnik iranskog ministarstva inostranih poslova danas je izrazio sumnju da će Kina podržati Amerikancima predvodjena nastojanja za nove, oštrije kaznene mere. Predstavnik Irana, Ramin Mehmanparast, rekao je da Iran drugačije tumači jučerašnju izjavu kineskog predstavnika, koji je rekao da Kina i Sjedinjene Države dele isti sveobuhvatni cilj o nuklearnom programu Irana.\nJuče su se predsednik Barak Obama i kineski predsednik Hu Đintao sastali u Vašingtonu, pred nuklearni samit 47 zemalja. Nakon tog sastanka, američki savetnik za nacionalnu bezbednost izjavio je da je Kina spremna da saradjuje sa Sjedinjenim Državama o mogućim sankcijama Iranu.


Rekonstrukcija sportske hale u završnoj fazi - Sandžak Haber - Sandžačke Internet Novine\nNaslovna Featured Istaknuto Rekonstrukcija sportske hale u završnoj fazi\nRekonstrukcija sportske hale u završnoj fazi\nRadovi na rekonstrukciji sportske hale privode se kraju. Još jedan savremeni sportski objekat u Novom Pazaru, koji bi trebalo da bude završen za mesec dana, značajno će rasteretiti Sportsko-sajamsku ustanovu ‘’Pendik’’. Objekat u završnoj fazi izgradnje obišao je gradonačelnik Nihat Biševac sa saradnicima.\nNovi Pazar kao grad omladine i sporta, te brojnih superligaških klubova, jedan je od gradova u Srbiji sa razvijenom sportskom infrastrukturom. Ulaganja u ovoj oblasti se nastavljaju i rekonstrukcijom hale sportova u blizini OŠ’’ Vuk Karadžić’’. Prilikom obilaska dvorane koja će uskoro biti završena, gradonačelnik Nihat Biševac je izrazio zadovoljstvo što će ovdašnji sportisti imati priliku da treniraju u najsavremenijim uslovima.\n„Dinamikom radova i izgledom hale možemo biti zadovoljni. Zahvaljujem prijateljima iz Turske, predsedniku Redžepu Taipu Erdoganu, tokom čije posete našem gradu je i sklopljen dogovor o rekonstrukciji ovog objekta. Radove u vrednosti od oko 2 miliona eura finansira turska „Douš grupa”, podsetio je gradonačelnik ističući da će novopazarski sportisti imati mogućnost da treniraju i takmiče se u modernoj, po svetskim standardima opremljenoj hali.\n„U okviru postojećeg, rekonstrisanog objekta napravljena je sala za borilačke sportove , kao i fiskulturna sala koju će koristiti učenici OŠ „Vuk Karadžić. Sportska hala „Pendik ” će biti rasterećena i na zadovoiljstvo celog grada i sportista, a uz pomoć prijatelja, objekat koji je izgrađen pre mnogo godina izgledaće sasvim drugačije”, kazao je gradonačelnik Biševac.\nDirektor Sportsko sajamske ustanove „Pendik” Enes Pljakić rekao je ovim povodom da će sportska hala po okončanju radova biti multifunkcionalan, moderan objekat, kakav novopazarski sportisti i brojni superligaški klubovi iz ovog kraja zaslužuju.\nPrethodni tekstNastava u Medicinskoj školi od ponedeljka\nSledeći tekstNOVI PAZAR: Nastava u Medicinskoj školi od ponedeljka